title: Direttiva tal-Kummissjoni 2007/35/KE tat- 18 ta’ Ġunju 2007 li temenda, għall-għanijiet ta’ l-adattament tagħha għall-progress tekniku, id-Direttiva tal-Kunsill 76/756/KEE rigward l-istallazzjoni ta’ dawl u mezzi ta’ senjalazzjoni bid-dawl fuq vetturi bil-mutur u l-karrijiet tagħhom (Test b’relevanza għaż-ŻEE)

text:
                  19.6.2007

                  MT

                  Il-Ġurnal Uffiċjali ta’ l-Unjoni Ewropea

                  L 157/14

            DIRETTIVA TAL-KUMMISSJONI 2007/35/KE
      tat-18 ta’ Ġunju 2007
      li temenda, għall-għanijiet ta’ l-adattament tagħha għall-progress tekniku, id-Direttiva tal-Kunsill 76/756/KEE rigward l-istallazzjoni ta’ dawl u mezzi ta’ senjalazzjoni bid-dawl fuq vetturi bil-mutur u l-karrijiet tagħhom
      (Test b’relevanza għaż-ŻEE)
      IL-KUMMISSJONI TAL-KOMUNITAJIET EWROPEJ,
      Wara li kkunsidrat it-Trattat li jistabbilixxi l-Komunità Ewropea,
      Wara li kkunsidrat id-Direttiva tal-Kunsill 70/156/KEE tas-6 ta’ Frar 1970 dwar l-approssimazzjoni tal-liġijiet ta’ l-Istati Membri li għandhom x’jaqsmu ma’ l-approvazzjoni tat-tip tal-vetturi bil-mutur u bil-karrijiet tagħhom (1), u partikolarment it-tieni inċiż ta’ l-Artikolu 13(2) tagħha,
      Wara li kkunsidrat id-Direttiva tal-Kunsill 76/756/KEE tas-27 ta’ Lulju ta’ l-1976 dwar l-approssimazzjoni tal-liġijiet ta’ l-Istati Membri dwar l-iffissar tad-dawl u mezzi ta’ senjalazzjoni bid-dawl fuq vetturi bil-mutur u l-karrijiet tagħhom (2), u b’mod partikolari l-Artikolu 4 tagħha,
      Billi:

                  (1)

                  Id-Direttiva 76/756/KEE hija waħda mid-Direttivi separati fil-kuntest tal-proċedura ta’ l-approvazzjoni tat-tip tal-KE stabbilita bid-Direttiva 70/156/KEE. Id-dispożizzjonijiet tad-Direttiva 70/156/KEE dwar sistemi komponenti u unitajiet tekniċi għall-vetturi għalhekk japplikaw għad-Direttiva 76/756/KEE.

                  (2)

                  Sabiex tiżdied is-sigurtà fit-toroq billi tittejjeb il-preżenza ta’ trakkijiet kbar u l-karrijiet tagħhom għandu jiddaħħal l-obbligu biex jitwaħħlu sinjali retro riflettivi fuq dawn il-vetturi fid-Direttiva 76/756/KEE.

                  (3)

                  Sabiex tkun tista’ tikkunsidra emendi oħra tar-Regolament NU/ECE Nru 48 (3), li l-Komunità diġà vvutat dwaru, huwa xieraq li tiġi adottata d-Direttiva 76/756/KEE għall-progress tekniku billi din tiġi allinjata mal-ħtiġijiet tekniċi ta’ dan ir-Regolament NU/ECE. Fl-interess taċ-ċarezza, l-Anness II tad-Direttiva 76/756/KEE għandu jinbidel.

                  (4)

                  Id-Direttiva Nru 76/756/KEE għandha għalhekk tiġi emendata.

                  (5)

                  Il-miżuri previsti f’din id-Direttiva huma skond l-opinjoni tal-Kumitat dwar l-Addattament għall-Progress Tekniku,

            ADOTTAT DIN ID-DIRETTIVA:
      Artikolu 1
      L-Anness II tad-Direttiva 76/756/KEE qiegħed jinbidel bl-Anness ta’ din id-Deċiżjoni.
      Artikolu 2
      B’effett mill-10 ta’ Lulju 2011, jekk ma jkunx hemm konformità mal-ħtiġijiet stipulati fid-Direttiva 76/756/KEE, kif emendati b’din id-Direttiva, l-Istati Membri, fuq il-bażi li għandha x’taqsam ma’ l-installazzjoni tad-dawl u mezzi ta’ senjalazzjoni bid-dawl għandu jikkunsidra, skond id-dispożizzjonijiet tad-Direttiva 70/156/KEE, ċ-Ċertifikati ta’ Konformità li jakkumpanjaw vetturi ġodda bħala mhux iktar validi għall-għanijiet ta’ l-Artikolu 7(1) ta’ din id-Direttiva.
      Artikolu 3
      1.   L-Istati Membri għandhom jadottaw u jippubblikaw, sa mhux aktar tard mid-9 ta’ Lulju 2008, il-liġijiet, ir-regolamenti, u d-dispożizzjonijiet amministrattivi neċessarji sabiex ikunu f’konformità ma’ din id-Direttiva. Għandhom mingħajr dewmien jipprovdu lill-Kummissjoni bit-test ta’ dawn id-dispożizzjonijiet u tabella korrispendenti bejn dawn id-dispożizzjonijiet u din id-Direttiva.
      Huma għandhom japplikaw dawn id-dispożizzjonijiet mill-10 ta’ Lulju 2008.
      Meta l-Istati Membri jadottaw dawn id-dispożizzjonijiet, għandu jkun fihom referenza għal din id-Direttiva, jew ikunu akkumpanjati minn tali referenza, fl-okkażjoni tal-pubblikazzjoni uffiċjali tagħhom. L-Istati Membri għandhom jistabbilixxu kif għandha ssir din ir-riferenza.
      2.   L-Istati Membri għandhom jikkomunikaw lill-Kummissjoni t-test tad-dispożizzjonijiet ewlenin tal-liġi nazzjonali li jadottaw fil-qasam kopert minn din id-Direttiva.
      Artikolu 4
      Din id-Direttiva għandha tidħol fis-seħħ fl-għoxrin jum wara l-pubblikazzjoni tagħha fil-Ġurnal Uffiċjali ta’ l-Unjoni Ewropea.
      Artikolu 5
      Din id-Direttiva hija indirizzata lill-Istati Membri.

         Magħmula fi Brussell, 18 ta’ Ġunju 2007.

               Għall-Kummissjoni

            Günter VERHEUGEN

               Membru tal-Kummissjoni

         (1)  ĠU L 42, 23.2.1970, p. 1. Id-Direttiva kif l-aħħar emendata bid-Direttiva 2006/96/KE (ĠU L 363, 20.12.2006, p. 81).

         (2)  ĠU L 262, 27.9.1976, p. 1. Id-Direttiva kif emendata l-aħħar mid-Direttiva tal-Kummissjoni 97/28/KE (ĠU L 171, 30.6.1997, p. 1).

         (3)  ĠU L 137, 30.5.2007, p. 1.

         ANNESS

               “ANNESS II

                           1.

                           Il-ħtiġiet tekniċi huma dawk stipulati fil-paragrafi 2, 5 u 6 tar-Regolament NU-ECE Nru 48 (*) u l-Annessi 3 sa 9 tiegħu.

                           2.

                           Għall-għanijiet ta’ l-applikazzjoni tad-dispożizzjonijiet imsemmija fil-punt 1, japplika dan li ġej:

                                       (a)

                                       ‘Vettura mhux mgħobbija’ tfisser vettura li l-massa tagħha hija deskritta fil-punt 2.6 ta’ l-Appendiċi 1 ta’ l-Anness 1 ta’ din id-Direttiva, mingħajr sewwieq;

                                       (b)

                                       ‘Il-formula ta’ komunikazzjoni’ għandha tinftiehem bħala ċ-ċertifikat ta’ approvazzjoni tat-tip stabbilit fl-Appendiċi 2 ta’ l-Anness I ta’ din id-Direttiva;

                                       (c)

                                       ‘Partijiet Kontraenti għar-regolamenti rispettivi’ għandhom jinftiehmu bħala Stati Membri;

                                       (d)

                                       Ir-referenza għar-Regolament Nru. 3 għandha titqies bħala referenza għad-Direttiva 76/757/KEE;

                                       (e)

                                       In-nota ta’ qiegħ il-paġna (2) fil-paragrafu 2.7.25 ma għandhiex tapplika;

                                       (f)

                                       In-nota ta’ qiegħ il-paġna (8) fil-paragrafu 6.19 ma għandhiex tapplika;

                                       (g)

                                       In-nota ta’ qiegħ il-paġna (1) fl-Anness 5 għandha tinftiehem kif ġej: ‘Għad-definizzjonijiet tal-kategoriji, ara l-Anness II A tad-Direttiva 70/156/KEE’.

                           3.

                           Mingħajr preġudizzju għar-rekwiżiti ta’ l-Artikolu 8(2)(a) u (c) u (3) tad-Direttiva 70/156/KEE, ta’ dan l-Anness u għal kwalunkwe rekwiżit fi kwalunkwe direttiva separata, l-istallazzjoni ta’ dawl jew mezzi ta’ senjalazzjoni bid-dawl għajr dawk definiti fil-paragrafu 2.7. tar-Regolament NU/ECE Nru 48 hija pprojbita.

            (*)  ĠU L 137, 30.5.2007, p. 1.”


title: Is-Seba’ Direttiva tal-Kummissjoni ta’ l-1 ta’ Marzu 1976 li tistabbilixxi l-metodi Komunitarji għall-analiżi tal-kontroll uffiċjali ta’ l-għalf

text:
Avviż Legali Importanti

|

31976L0372

Official Journal L 102 , 15/04/1976 P. 0008 - 0018 Finnish special edition: Chapter 3 Volume 7 P. 0048  Greek special edition: Chapter 03 Volume 15 P. 0031  Swedish special edition: Chapter 3 Volume 7 P. 0048  Spanish special edition: Chapter 03 Volume 10 P. 0044  Portuguese special edition Chapter 03 Volume 10 P. 0044

		Is-Seba’ Direttiva tal-Kummissjonita’ l-1 ta’ Marzu 1976li tistabbilixxi l-metodi Komunitarji għall-analiżi tal-kontroll uffiċjali ta’ l-għalf(76/372/KEE)IL-KUMMISSJONI TAL-KOMUNITAJIET EWROPEJ,Wara li kkunsidrat it-Trattat li jistabbilixxi l-Komunità Ekonomika Ewropea,Wara li kkunsidrat id-Direttiva tal-Kunsill ta’ l-20 ta’ Lulju 1970 dwar l-introduzzjoni tal-metodi Komunitarji ta’ teħid ta’ kampjuni u analiżi għall-kontroll uffiċjali ta’ l-għalf [1], kif l-aħħar emendata bl-Att ta’ l-Adeżjoni [2], u b’mod partikolari l-Artikolu 2 tagħha,Billi dik id-Direttiva teħtieġ il-kontroll uffiċjali ta’ l-għalf jitwettaq bl-użu ta’ metodi Komunitarji ta’ teħid ta’ kampjuni u analiżi bl-iskop li tiġi vverifikata konformità mal-ħtiġiet li joriġinaw taħt id-disposizzjonijiet stabbiliti bil-liġi, b’regolament jew b’azzjoni amministrattiva li jikkonċernaw il-kwalità u l-kompożizzjoni ta’ l-għalf;Billi d-Direttivi tal-Kummissjoni 71/250/KEE tal-15 ta’ Ġunju 1971 [3], 71/393/KEE tat-18 ta’ Novembru 1971 [4], 72/199/KEE tas-27 ta’ April 1972 [5], 73/46/KEE tal-5 ta’ Diċembru 1972 [6], 74/203/KEE tal-25 ta’ Marzu 1974 [7] u 75/84/KEE ta’ l-20 ta’ Diċembru 1974 [8] diġà stabbilew numru ta’ metodi Komunitarji ta’ analiżi; billi l-progress tax-xogħol minn dak iż-żmien jagħmlu ta’ min jiġi adottat is-seba’ sett ta’ metodi;Billi l-miżuri previsti f’din id-Direttiva huma skond l-opinjoni tal-Kumitat Permanenti għall-Għalf,ADOTTAT DIN ID-DIRETTIVAArtikolu 1L-Istati Membri għandhom jeħtieġu li analiżi għall-kontrolli uffiċjali ta’ l-għalf, fir-rigward tal-kontenut tagħhom ta’ aflatossiku B1, jitwettqu skond il-metodi deskritti fl-Anness ma’ din id-Direttiva.Id-disposizzjonijiet ġenerali stabbiliti fil-Parti 1 (L-Introduzzjoni) ta’ l-Anness ma’ l-ewwel Direttiva tal-Kummissjoni 71/250/KEE tal-15 ta’ Ġunju 1971, bl-eċċezzjoni tal-parti li titratta l-preparazzjoni tal-kampjun li għandu jiġi analizzat, għandhom ikunu applikabbli għall-metodi deskritti fl-Anness mad-Direttiva.Artikolu 2L-Istati Membri għandhom, sa mhux iktar tard mill-1 ta’ Ottubru 1976, iġibu fis-seħħ il-liġijiet, ir-regolamenti jew disposizzjonijiet amministrattivi neċessarji biex jikkonformaw ma’ din id-Direttiva.Artikolu 3Din id-Direttiva hija indirizzata lill-Istati Membri.Magħmula fi Brussel, fl-1 ta’ Marzu 1976.Għall-KummissjoniP.J. LardinoisMembru tal-Kummissjoni[1] ĠU L 170, tat-3.8.1970, p. 2.[2] ĠU L 73, tas-27.3.1972, p. 14.[3] ĠU L 155, tat-12.7.1971, p. 13.[4] ĠU L 279, ta' l-20.12.1971, p. 7.[5] ĠU L 123, tad-29.5.1972, p. 6.[6] ĠU L 83, tat-30.3.1973, p. 21.[7] ĠU L 108, tat-22.4.1974, p. 7.[8] ĠU L 32, tal-5.2.1975, p. 26.--------------------------------------------------ANNESSDETERMINAZZJONI TA’ L-AFLATOSSIKU B1A. METODU B’DIMENSJONI WAĦDA TA’ SAFF IRQIQ KROMATOGRAFIKU1. L-Iskop u l-qasam ta’ l-applikazzjoniIl-metodu jagħmilha possibbli li jiġi ddeterminat il-livell ta’ l-aflatossiku B1 fl-għalf li ġej: groundnut, kopra, żerriegħa tal-kittien, soja, sesame, babassu palm u ċapep ta’ żejt taż-żerriegħa tal-qamħirrum, ċereali u prodotti taċ-ċereali, żerriegħa tal-piżelli, polpa tal-patata u lamtu. Il-limitu l-iktar baxx tad-determinazzjoni huwa 0.01 mg/kg (10 ppb).Jekk il-preżenza ta’ sustanzi interferenti timpedixxi d-determinazzjoni, huwa neċessarju li l-analiżi tinbeda għal darb’oħra bl-użu tal-metodu B (kromatografija ta’ żewġ dimensjonijiet b’saff irqiq).2. Il-PrinċipjuIl-kampjun hu suġġett għall-estrazzjoni bil-kloroform. L-estratt huwa ffiltrat, u jittieħed porzjon alikwot u ppurifikat b’kolonna kromatografija fuq ġel silika. L-elwat hu evaporat u r-residwi maħlula għal darb’oħra f’volum speċifiku ta’ kloroform jew ta’ taħlita ta’ benżina u aċetonitrile. Porzjon alikwot ta’ din is-soluzzjoni huwa suġġett għal kromatografija b’saff irqiq (TLC). Il-kwantità ta’ aflatossiku B1 hija ddeterminata taħt ir-radjazzjoni UV tal-kromatogramma, jew viżwalment jew bi fluorodensitometrija, b’paragun ma’ kwantitajiet magħrufa ta’ aflatossiku standard B1. L-identità ta’ l-aflatossiku B1 estratt mill-għalf għandha tiġi kkonfermata bil-proċedura indikata.3. RiaġentiNB:Ir-riaġenti kollha għandhom ikunu ta’ kwalità ta’ "riaġent analitiku" sakemm mhux iddikjarat xort’ oħra.3.1. Aċetun.3.2. Kloroform stabilizzat b’0.5 sa 1.0 % ta’ 96 % etanol (v/v).3.3. N-hexane.3.4. Metanol.3.5. Eteru anidridu tad-dietil, ħieles minn perossidi.3.6. Taħlita ta’ benżina u aċetonitrile: 98/2 (v/v).3.7. Taħlita ta’ kloroform (3.2) u metanol (3.4): 97/3 (v/v).3.8. Ġel silika, għal kolonna kromatografija, daqs tal-partiċella 0.05 sa 0.20mm.3.9. Tajjar assorbenti, bix-xaħam imneħħi minn qabel bil-kloroform, jew tajjar tal-ħġieġ.3.10. Sulfat tas-sodju, anidridu, granulari.3.11. Gass inert, eż. nitroġenu.3.12. 1 N Aċidu idrokloriku.3.13. 50 % (v/v) aċidu tal-kubrit.3.14. Kieselguhr (hyflosupercel), maħsul fl-aċidu.3.15. Ġel silika G-HR jew ekwivalenti, għal TLC.3.16. Soluzzjoni standard b’madwar 0 71 μg aflatossiku B1 għal kull ml fi kloroform (3.2) jew it-taħlita benzene/aċetonitrile (3.6), ippreparata u kkontrollata kif indikat fit-Taqsima 7.3.17. Soluzzjoni standard għal skopijiet ta’ kontrolli kwalitattivi li jikkontjenu madwar 0.71 μg ta’ aflatossiku B1 u B2 għal kull ml fi kloroform (3.2) jew it-taħlita benzene/aċetonitrile (3.6). Dawn il-konċentrazzjonijiet huma mogħtija bħala gwida. Għandhom jiġu aġġustati sabiex tiġi ottenuta l-istess intensità ta’ florexxenza għaż-żewġ aflotossiċi.3.18. Solventi żviluppanti:3.18.1. Kloroform (3.2)/aċetun (3.1): 9/1 (v/v), tank mhux saturat;3.18.2. Eteru tad-dietil (3.5)/metanol (3.4)/ilma: 96/3/1 (v/v/v), tank mhux saturat;3.18.3. Eteru tad-dietil (3.5)/metanol (3.4)/ilma: 94/4.5/1.5 (v/v/v), tank saturat;3.18.4. Kloroform (3.2)/metanol (3.4): 94/6 (v/v), tank saturat;3.18.5. Kloroform (3.2)/metanol (3.4): 97/3 (v/v), tank saturat.4. Apparat4.1. Mixer tad-dħin.4.2. Apparat li jħallat jew stirrer manjetiku.4.3. Karti tal-filtru mmewġa, Schleicher i Schüll Nru 588 jew ekwivalenti, dijametru: 24 ċm4.4. Tubu tal-ħġieġ għall-kromatografija (dijametru intern: 22 mm, tul: 300 mm), b’valv PTFE u kontenitur ta’ 250-ml.4.5. Evaporatur vakwu rotary, bi fjasketta tal-qiegħ ċatt ta’ 500-ml.4.6. 500-ml fjasketti koniċi, b’egħluq tal-ħġieġ mitħun.4.7. Apparat TLC4.8. Pjanċi tal-ħġieġ għal TLC, 200 × 200 mm, ippreparati kif ġej (il-kwantitajiet indikati huma suffiċjenti biex ikopru ħames pjanċi). Qiegħed 30g ta’ ġel silika G-HR (3.15) fi fjasketta konika. Żid 60ml ilma, agħlaq u ħawwad għal minuta. Xerred is-sospensjoni fuq il-pjanċi sabiex tottjeni saff unifromi ta’ ħxuna ta’ 0.25mm Ħallih jinxef fl-arja u mbagħad aħżen f’dessikatur li jikkontjeni l-ġel silika. Fil-ħin ta’ l-użu, attiva l-pjanċi billi żżommhom fil-forn f’110 °C għal siegħa.Pjanċi lesti għall-użu huma xierqa jekk jagħtu riżultati simili għal dawk ottenuti bil-pjanċi ppreparati kif indikat fuq.4.9. Wavelength twil (360 nm) lampa UV. L-intensità ta’ l-ir-radjazzjoni għandha tagħmilha possibbli biex żona ta’ 1 ng ta’ aflatossiku B1 tibqa’ tiġi distinta b’mod ċar fuq pjanċa TLC f’distanza ta’ 10ċm mil-lampa.4.10. 10 ml tubi gradwati b’egħluq tal-polietilin.4.11. UV spettrofotometru.4.12. Florodensitometru (mhux ta’ bilfors).5. Proċedura5.1. Preparazzjoni tal-kampjun (ara taħt "Osservazzjonijiet", Parti Ċ, il-punt 1).Itħan il-kampjun sabiex kollu kemm hu jgħaddi minn passatur b’toqba ta’ 1mm skond ir-rakkomandazzjoni ISO R 565).5.2. EstrazzjoniQiegħed 50g tal-kampjun mitħun, omoġenizzat fi fjasketta konika ta’ 500ml (4.6). Żid 25 g Kieselguhr (3.14), 25 ml ilma u 250 ml kloroform (3.2). Agħlaq il-fjasketta ħawwad jew ħallat għal 30 minuta bl-apparat (4.2) u ffiltra minn karta tal-filtru mmewġa (4.3). Armi l-ewwel 10ml tal-filtrat u iġbor 50ml.5.3. Tindif tal-kolonnaDaħħal fit-tarf ’l iktar ’l isfel ta’ tubu tal-kromatografija (4.4) tajjara jew biċċa tajjara tal-ħġieġ (3.9), imla żewġ terzi tat-tubu bil-kloroform (3.2) u żid 5g tas-sulfat tas-sodju (3.10).Ikkontrolla li s-superfiċi ta’ fuq tas-saff tas-sulfat tas-sodju huwa ċatt, imbagħad żid 10g tal-ġel silika (3.8) f’porzjonijiet żgħar. Ħawwad b’attenzjoni wara kull addizzjoni sabiex telimina l-bżieżaq ta’ l-arja. Ħallih joqgħod għal 15-il minuta u mbagħad żid bil-mod 15g tas-sulfat tas-sodju (3.10). Ħalli l-likwidu jaqa’ sakemm huwa kemm kemm fuq is-superfiċi ta’ fuq tas-saff tas-sulfat tas-sodju.Ħallat 50ml ta’ l-estratt miġbur f’5.2 b’100ml ta’ n-hexane (3.3) u ttrasferixxi kwantitattivament it-taħlita mal-kolonna. Ħalli l-likwidu jaqa’ sakemm huwa kemm kemm ’il fuq mis-superfiċi ta’ fuq tas-saff tas-sulfat tas-sodju. Armi l-ħasil. Imbagħad żid 100ml tad-dietileteru (3.5) u mbagħad ħallih jaqa’ għas-superfiċi ta’ fuq tas-saff tas-sulfat tas-sodju. Matul dawn l-operazzjonijiet ara li r-rata tat-tnixxija hija 8 sa 12-il ml għal kull miuta u li l-kolonna ma tinxifx. Armi l-likwidu li joħroġ. Imbagħad neħħi b’150ml tat-taħlita ta’ kloroform/metanol (3.7).Evapora lil ta’ l-aħħar sa kważi nixfa f’temperatura li ma taqbiżx il-50 °C u taħt nixxiegħa ta’ gass inert (3.11) b’evaporatur rotary (4.5). Kwantitattivament ittrasferixxi r-residwu, bl-użu tal-kloroform (3.2) jew it-taħlita benzene-aċetonitrile (3.6), għal tubu gradwat f’10ml (4.10) Ikkonċentra s-soluzzjoni taħt nixxiegħa ta’ gass inert (3.11) u mbagħad aġġusta l-volum għal 2 ml bil-kloroform (3.2) jew bit-taħlita benzene/aċetonitrile (3.6).5.4. Kromatografija b’saff irqiqŻona fuq pjanċa TLC (4.8), 2ċm mit-tarf l-iktar baxx u f’intervalli ta’ 2ċm, il-volumi indikati taħt is-soluzzjoni standard u l-estratt:- 10, 15, 20, 30 and 40 μl tas-soluzzjoni aflatossika B1 standard (3.16);- 10 μl ta’ l-estratt ottenut f’5.3 u, superimpost fuq l-istess punt, 20 μl tas-soluzzjoni standard (3.16);- 0 u 20 μl ta’ l-estratt ottenut f’5.3.Żviluppa l-kromatogramma fid-dlam b’waħda mis-solventi ta’ żvilupp (3.18). L-għażla tas-solvent għandha ssir minn qabel, billi tiġi ddepożitata 25 μl tas-soluzzjoni standard kwalitattiva (3.17) fuq il-pjanċa u jiġi kkontrollat li, meta żviluppat, l-aflatossiċi B1 u B2 huma kompletament isseparati.Ħalli s-solventi jevaporaw fid-dlam u mbagħad irradja b’dawl UV, billi tqiegħed il-pjanċa 10ċm mil-lampa (4.9). Iż-żoni ta’ aflatossiku B1 jagħtu florexxenza blu.5.5. Determinazzjonijiet kwantitattiviIddetermina jew viżwalment jew bi fluorodensitometrija kif indikat taħt.5.5.1. Miżuri viżwaliIddetermina l-kwantità ta’ aflatossiku B1 fl-estratt billi tqabbel l-intensità tal-florexxenza taż-żoni ta’ l-estratt b’dik taż-żoni ta’ soluzzjoni standard. Il-florexxenza ottenuta bis-superimpożizzjoni ta’ l-estratt fis-soluzzjoni standard għandha tkun iktar intensa minn dik ta’ 10 μl ta’ l-estratt u m’għandux ikun hemm iktar imm żona viżibbli waħda. Jekk l-intensità tal-florexxenza mogħtija bl-10μl ta’ l-estratt hija akbar minn dik ta’ l- 40 μl tas-soluzzjoni standard, iddiluwixxi l-estratt 10 jew 100 darba bil-kloroform (3.2) jew it-taħlita tal-benzene/aċetonitrile (3.6) qabel ma jissoġġettawh darb’oħra għal kromatografu ta’ saff irqiq.5.5.2. Kejl ta’ florodensitometrijaKejjel l-intensità tal-florexxenza taż-żoni B1 aflatossiċI bil-florodensitometru (4.12) f’wavelength ta’ eċitazzjoni ta’ 365nm u wavelength ta’ emissjoni ta’ 443nm. Iddetermina l-kwantità ta’ l-aflatossiku B1 fiż-żoni ta’ estrazzjoni b’paragun ma’ l-intensitajiet tal-florexxenza tagħhom ma’ dak taż-żoni aflatossiċi standard B1.5.6. Konferma ta’ l-identità ta’ l-aflatossiku B1.Ikkonferma l-identità ta’ l-aflatossiku B1 fl-estratt bil-proċessi indikati taħt.5.6.1. Trattament b’aċidu tal-kubrit.Aċidu sulfuriku ta’ l-isprej (3.13) fuq il-kromatogramma ottenuta f’5.4. Il-florexxenza taż-żoni aflatossiċi B1 għandha titbiddel minn blu għal isfar taħt ir-radjazzjoni UV.5.6.2. Kromatografija b’żewġ dimensjonijiet li tinvolvi l-formazzjoni ta’ aflatossiku B1-hemiacetal (aflatossiku B2a).NB:L-operazzjonijiet deskritti hawn taħt għandhom jitwettqu billi tiġi segwita b’attenzjoni t-tpinġija fil-figura 3.5.6.2.1. Applikazzjoni tas-soluzzjonijietPinġi żewġ linji dritti fuq il-pjanċa (4.8) parallela għal żewġ ġnubijiet kontigwi (6ċm ’l ġewwa minn kull naħa) biex il-migrazzjoni tiġi llimitata għall-quddimijiet tas-solvent Immarka s-soluzzjonijiet li ġejjin fuq il-pjanċa bl-użu ta’ pipetti kapillari jew mikrosiringi.- fil-punt A: volum ta’ l-estratt ippurifikat tal-kampjun, ottenut f’5.3, li jikkontjeni madwar 2 75 nm ta’ l-aflatossiku B1;- fil-punti B u Ċ: 25 μl tas-soluzzjoni standard (3.16).5.6.2.2. L-IżviluppŻviluppa l-kromatogramma fid-direzzjoni I, fid-dlam, bl-użu tas-solvent ta’ żvilupp (3.18.1) (saff ta’ 1ċm f’tank mhux saturat) sakemm is-solvent jilħaq il-linja ta’ limitu tas-solvent.Neħħi l-pjanċa mit-tank u ħalliha tinxef fid-dlam f’temperatura ambjentali għal ħames minuti. Imbagħad sprejja aċidu idrokloriku (3.12) tul faxx għoli 2.5ċm, li jkopri l-punti A u B (indikati biż-żona mħażża fil-figura 3) sakemm jiskura, u jipproteġi l-bqija tal-pjanċa b’folja tal-ħġieġ. Ħalliha tirreaġixxi għal 10 minuti fid-dlam u nixxef b’nixxiegħa ta’ arja f’temperatura ambjentali.Imbagħad, żviluppa l-kromatogramma fid-direzzjoni II, fid-dlam, bl-użu tas-solvent ta’ żvilupp (3.18.1) (saff ta’ 1ċm f’tank mhux saturat) sakemm is-solvent jilħaq il-linja tal-limitu tas-solvent. Neħħi l-pjanċa mit-tank u ħalliha tinxef f’temperatura ambjentali.5.6.2.3. Interpretazzjoni tal-kromatogramna.Eżamina l-kromatogramma taħt dawl UV (4.9) u kkontrolla għall-fatturi li ġejjin.(a) Id-dehra ta’ żona florexxenti blu ta’ aflatossiku Bċ li toriġina mis-soluzzjoni standard applikata f’Ċ (il-migrazzjoni fid-direzzjoni I).(b) Dehra ta’ żona florexxenti blu ta’ aflatossiku mingħajr reazzjoni B1 (bl-aċiduidrokloriku) u żona iktar intensa florexxenti blu ta’ aflatossiku B1-emiaċetali, li t-tnejn joripinaw mis-soluzzjoni standard applikata f’B (migrazzjoni fid-direzzjoni II).(ċ) Dehra taż-żoni li jaqblu ma’ dawk deskritti f’(b); li joriġinaw mill-estratt tal-kampjun applikat f’A. Il-pożizzjoni ta’ dawn iż-żoni hija l-ewwel definite bid-distanza ta’ migrazzjoni ta’ l-aflatossiku B1 mill-punt A fid-direzzjoni I (l-istess bħal dik ivvjaġġata mill-istandard applikat f’Ċ), u mbagħad mid-distanzi ta’ migrazzjoni minn hemm fid-direzzjoni II ta’ l-aflatossiku B-emiaċetali (l-istess bħal dawk ivvjaġġati mill-istandard applikat f’B). L-intensitajiet tal-florexxenza ta’ punti emiaċetali li joriġinaw mill-estratt u mill-istandard applikat f’B għandhom jaqblu.6. Il-Kalkolu tar-riżultati6.1. Mill-kejl viżwaliIl-kontenut f’mikrogrammi ta’ aflatossiku B1 għal kull kg tal-kampjun (ppb) hu mogħti bil-formula:S·Y·VW·Xfejn:Y u X huma rispettivament volum f’mikrolitri tas-soluzzjoni standard ta’ aflatossiku B1(3.16) u ta’ l-estratt li jkollu intensità ta’ florexxenza.S = konċentrazzjoni f’mikrogrammi ta’ aflatossiku B1 għal kull ml fis-soluzzjoni standard (3.16);V = volum finali ta’ l-estratt f’mikrolitri, li jippermetti għal kull diluwizzjoni li kienet neċessarja;W = piż fi grammi tal-kampjun li jikkorrispondi għall-volum ta’ l-estratt soġġett għall-kolonna ta’ tindif.6.2. Mill-kejl florodensitometrikuIl-kontenut f’mikrogrammi ta’ aflatossiku B1 għal kull kg tal-kampjun hu mogħti bil-formula:S·VW·Yfejn:Y = volum f’mikrolitri ta’ l-estratt imnebbaħ fuq il-pjanċa (10 jew 20 μl);S = kwantità f’nanogrammi ta’ aflatossiku B1 fil-punt ta’ l-estratt (proporzjonali għall-valur ta’ Y meħud), imnaqqas mill-kejl;V = volum finali ta’ l-estratt f’mikrolitri, li jippermetti għal kull diluwizzjoni li kienet neċessarja;W = piż fi grammi tal-kampjun li jikkorrispondu għall-volum ta’ estratt soġġett għat-tindif ta’ kolonna.7. Il-Preparazzjoni u t-testing tas-sokuzzjoni standard (3.16).7.1 Id-Determinazzjoni tal-konċentrazzjoni ta’ aflatossiku B1Ipprepara s-soluzzjoni standard ta’ l-aflatossiku B1 fil-kloroform (3.2) jew it-taħlita tal-benzene/aċetonitrile (3.6) b’konċentrazzjoni ta’ 8 sa 10 μg/ml. Iddetermina l-ispektrum ta’ assorbizzjoni bejn 330 u 370nm bl-għajnuna ta’ l-ispettrofotometru (4.11).Kejjel id-densità ottika (A) f’363nm fil-każ tas-soluzzjoni tal-kloroform; jew f’348nm fil-każ tas-soluzzjoni fit-taħlita benzene/aċetonitrile.Ikkalkola l-konċentrazzjoni f’mikrogrammi ta’ l-aflatossiku B1 għal kull ml tas-soluzzjoni mill-formuli hawn taħt:312·A·100020600 Għas-soluzzjoni tal-kloroform312·A·100019800 Għas-soluzzjoni fit-taħlita benzene/aċetonitrile,Iddiluwixxi kif approprjat, ’il bogħod mid-dawl tal-jum, sabiex tottjeni soluzzjoni standard b’konċentrazzjoni ta’ aflatossiku B1 ta’ madwar 0.1 μg/ml Jekk miżmum fi friġġ f’4 °C, din is-soluzzjoni hija stabbli għal ġimgħatejn.7.2 Il-kontroll tal-purità kromatografikaImmarka fuq pjanċa (4.8) 5 μl tas-soluzzjoni standard ta’ l-aflatossiku B1 li jikkontjeni 8 sa 10 μg/ml (7.1). Żviluppa l-kromatogramma kif indikat f’5.4. F’dawl UV il-kromatogramma għandha turi biss punt wieħed u ebda florexxenza ma għandha tkun perċepibbli fiż-żona oriġinali ta’ depożitu.8. Ir-rata ta’ repetizzjoniId-differenza bejn ir-riżultati taż-żewġ determinazzjonijiet paralleli mwettqa fuq l-istess kampjun mill-istess analist m’għandhiex teċċedi:- 25 % irrelatat ma’ l-ogħla riżultat għall-kontenuti ta’ aflatossiku B1 minn 10 u sa 20 μg/kg;- 5 μg, f’valur assolut, għall-kontenuti ikbar minn 20 u sa 50 μg/kg;- 10 % irrelatat ma’ l-ogħla valur għall-kontenuti ’l fuq minn 50 μg/kg.9. Ir-RiproduċibbiltàAra taħt "Osservazzjonijiet", il-Parti Ċ, il-punt 2.B. METODU TA’ SAFF IRQIQ KROMATOGRAFIKU B’ŻEWĠ DIMENSJONIJIET1. L-Iskop u l-qasam ta’ l-applikazzjoniIl-metodu jagħmilha possibbli li jiġi ddeterminat il-livell ta’ aflatossiku B1 f’għalf li ma jaqax fil-qasam ta’ l-applikazzjoni tal-metodu A. Il-limitu ’l iktar baxx tad-determinazzjoni huwa 0.01mg/kg (10 ppb) skop. Il-metodu mhuwiex applikabbli għall-għalf li jikkontjeni polpa taċ-ċitru.2. Il-PrinċipjuIl-kampjun huwa soġġett għal estrazzjoni bil-kloroform. L-estratt huwa ffiltrat, u porzjon alikwot meħud u ppurifikat mill-kolonna tal-kromatografija fuq ġel silika. L-elwat huwa evaporat u r-residwu maħlul għal darb’oħra f’volum speċifiku ta’ kloroform jew ta’ taħlita ta’ benzene u aċetonitrile. Porzjon alikwot ta’ din is-soluzzjoni huwa soġġett għal kromatografija b’saff irqiq ta’ żewġ dimensjonijiet (TLC). Il-kwantità ta’ aflatossiku B1 hija ddeterminata taħt ir-radjazzjoni UV tal-kromatogramma, jew viżwalment jew permezz ta’ florodensitometrija, b’paragun ma’ kwantitajiet magħrufa ta’ aflatossiku standard B1. L-identità ta’ l-aflatossiku B1 estratt mill-għalf għandha tiġi kkonfermata bil-proċedura indikata.3. Ir-RiaġentiNB:Ir-riaġenti għandhom ikunu ta’ kwalità ta’ "riaġent analitiku" sakemm mhux iddikjarat xort’oħra.3.1. L-Aċetun.3.2. Kloroform, stabilizzat b’0.5 sa 1 % ta’ 96 % etanol (v/v).3.3. N-hexane.3.4. Metanol.3.5. Eteru anidridu tad-dietil, mingħajr perossidi.3.6. Taħlita ta’ benzene u aċetonitrile: 98/2 (v/v).3.7. Taħlita ta’ kloroform (3.2) u metanol (3.4): 97/3 (v/v).3.8. Ġel silika, għal kromatografija tal-kolonna, daqs ta’ partiċella 0.05 sa 0.20 mm.3.9. Tajjar assorbenti, bix-xaħam imneħħi minn qabel permezz tal-kloroform, jew tajjar tal-ħġieġ.3.10. Sulfat tas-sodju, anidridu, granulari.3.11. Gass inert, eż. nitroġenu.3.12. 1 aċidu n-idrokloriku.3.13. Kieselguhr, (hyflosupercel), maħsul fl-aċidu.3.14. Ġel silika G-HR jew ekwivalenti, għal TLC.3.15. Solventi żviluppanti.3.15.1. Eteru tad-dietil (3.5)/metanol (3.4)/ilma: 94/4.5/1.5 (v/v/v), tank saturat.3.15.2. Kloroform (3.2)/aċetun (3.1): 9/1 (v/v), tank mhux saturat.3.16. Soluzzjoni standard b’madwar 0.1 μg aflatossiku B1 għal kull ml fil-kloroform (3.2) jew it-taħlita benzene/aċetonitrile (3.6), ippreparata u kkontrollata kif deskritt fil-punt 7 tal-metodu A.4. ApparatAra taħt il-punt 4 tal-metodu A.5. Proċedura5.1.Preparazzjoni tal-kampjun | Ara taht il-punti 5.1, 5.2 u 5.3 tal-metodu A. |5.2.Estrazzjoni |5.3.Tindif tal-kolonna |5.4. TLC b’żewġ dimensjonijiet5.4.1. Applikazzjoni tas-soluzzjonijiet (segwi t-tpinġija fil-figura 1)Aqta’ żewġ linji dritti fuq pjanċa (4.8) paralleli għal żewġ ġnubijiet kontigwi (5 u 6ċm minn kull ġenb rispettivament), sabiex tillimita l-migrazzjoni għas-solvent. Immarka s-soluzzjonijiet li ġejjin fuq il-pjanċa bl-użu tal-pipetti kapillari jew mikro-siringi:- fuq il-punt A, 20μl ta’ l-estratt tal-kampjun ippurifikat ottenut f’5.3;- fil-punt B, 2μl tas-soluzzjoni standard;- fil-punt Ċ, 10 μl tas-soluzzjoni standard;- fil-punt D, 20 μl tas-soluzzjoni standard (3.16);- fil-punt E, 40 μl tas-soluzzjoni standard (3.16).Nixxef f’żiffa bil-mod ta’ arja jew gass inert (3.11). It-tikek ottenuti għandu jkollhom dijametru ta’ madwar 5 mm.5.4.2. L-Iżvilupp (segwi t-tpinġija fil-figura 1)Żviluppa l-kromatogramma fid-direzzjoni I, fid-dlam, bl-użu tas-solvent żviluppanti (3.15.1) (saff ta’ 1ċm f’tank saturat) sakemm is-solvent jilħaq il-linja ta’ limitu tas-solvent. Neħħi l-pjanċa mit-tank u ħalliha tinxef fid-dlam f’temperatura ambjentali għal 15-il minuta.Imbagħad żviluppa l-kromatogramma fid-direzzjoni II, fid-dlam, bl-użu tas-solvent żviluppanti (3.15.2) (saff 1ċm f’tank mhux saturat) sakemm is-solvent jilħaq il-linja tal-limitu tas-solvent. Neħħi l-pjanċa mit-tank u ħalliha tinxef, fid-dlam, f’temperatura ambjentali.5.4.3. Interpretazzjoni tal-kromatogramma (segwi t-tpinġija fil-figura 2)Irradja l-kromatogramma b’dawl UV billi tqiegħed il-pjanċa 10ċm mill-(4.9). Alloka l-pożizzjoni taż-żoni florexxenti blu B, Ċ, D u E ta’ l-aflatossiku B1 mis-soluzzjoni standard. Ipproġetta żewġ linji immaġinarji li jgħaddu minn dawn iż-żoni u f’angoli perpendikolari għad-direzzjonijiet ta’ żvilupp. L-intersezzjoni P ta’ dawn il-linji hija l-post li fih wieħed jistenna li jsib iż-żona aflatossiku B1 li joriġina mill-estratt tal-kampjun applikat f’A (figura 1). Madanakollu, il-post attwali taż-żona ta’ l-aflatossiku B1 jista’ jkun f’punt Q fl-intersezzjoni ta’ żewġ linji dritti immaġinarji li jiffurmaw angolu ta’ madwar 100o bejniethom u li jgħaddi miż-żoni B u Ċ rispettivament. Iddetermina l-kwantità ta’ aflatossiku B1 fl-estratt tal-kampjun indikat f’5.5.5.4.4. Kromatografija supplimentariIġbed żewġ linji dritti fuq pjanċa ġdida (4.8) paralleli għaż-żewġ ġnubijiet kontigwi, kif indikat fit-tpinġija fil-figura 1, u applika fil-punt A (ara l-figura 1) 20μl ta’ l-estratt tal-kampjun ippurifikat ottenut f’5.3. u, superimpost fuqha, 20μl tas-soluzzjoni standard (3.16). Żviluppa kif indikat f’5.4.2. Irradja l-kromatogramma b’dawl UV (4.9) u kkontrolla li:- iż-żoni aflatossiċi B1 mill-estratt u s-soluzzjoni standard huma superimposti,- il-florexxenza ta’ din iż-żona hija iktar intens minn dik ta’ l-aflatossiku B1, żona żviluppata fi Q fuq l-ewwel pjanċa.5.5. Determinazzjonijiet kwantitattiviIddetermina jew viżwalment jew b’florodensitometrija kif indikat taħt.5.5.1. Kejl viżwaliIddetermina l-kwantità ta’ aflatossiku B1 fl-estratt billi tqabbel l-intensità tal-florexxenza taż-żona ta’ l-estratt ma’ dik taż-żoni Ċ, D u E tas-soluzzjoi standard. Interpola kif neċessarju. Jekk l-intensità tal-florexxenza mogħtija minn 20 μl ta’ l-estratt hija akbar minn dik ta’ l-40 μl tas-soluzzjoni standard, iddiluwixxi l-estratt 10 jew 100 darba bil-kloroform (3.2) jew it-taħlita benzene/aċetonitrile (3.6) qabel ma tissuġġettaha darb’oħra għal kromatografija b’saff irqiq.5.5.2. Kejl bil-florodensitometrijaKejjel l-intensità tal-florexxenza taż-żoni aflatossiċi B1 bil-florodensitometru (4.12), bl-użu ta’ wavelength ta’ excitation ta’ 365nm u wavelength ta’ emissjoni ta’ 443 nm.Iddetermina l-kwantità ta’ l-aflatossiku B1 fiż-żona ta’ estrazzjoni b’paragun ta’ l-intensità tal-florexxenza tagħha ma’ dik taż-żoni Ċ, D u E tas-soluzzjoni standard.5.6. Konferma ta’ l-identità ta’ l-aflatossiku B1.Aara taħt il-punt 5.6 tal-metodu A.6. Il-Kalkolu tar-riżultatiAra taħt il-punt 6 tal-metodu A.7. Rata ta’ repetizzjoniAra taħt il-punt 8 tal-metodu A.8. Ir-riproduċibbiltàAra taħt "Osservazzjonijiet", Parti Ċ, il-punt 2.Ċ. OSSERVAZZJONIJIET LI JIKKONĊERNAW IL-METODI A U B1. It-tneħħija tax-xaħamKampjunu li jikkontjenu iktar minn 5 % xaħmijiet għandu jitneħħa x-xaħam minnhom bil-petrolju ħafif (bp 40 sa 60 °C) wara l-preparazzjoni indikata f’5.1.F’dawn il-każijiet, ir-riżultati analitiċi għandhom jiġu espressi f’termini tal-piż tal-kampjun bix-xaħam mhux imneħħi.2. Ir-riproduċibbiltà tar-riżultatiIr-riproduċibbiltà tar-riżultati, jiġifieri, l-varjazzjoni bejn ir-riżultati otenuti b’żewġ laboratorji jew iktar fuq l-istess kampjun ġiet stmata b’:± 50 % tal-valur medju għall-valuri medji ta’ aflatossiku B1 minn 10 u sa 20 μg/kg;± 10 μg/kg fuq il-valur medju għal valuri medji akbar minn 20 u sa 50 μg/kg;± 20 % tal-valur medju għal valuri medji ’l fuq minn 50 μg/kg.--------------------------------------------------


title: Direttiva 2009/63/KE tal-Parlament Ewropew u tal-Kunsill tat- 13 ta’ Lulju 2009 dwar ċerti partijiet u karatteristiċi ta’ tratturi bir-roti għall-agrikoltura jew għall-forestrija (verżjoni kodifikata) (Test b’relevanza għaż-ŻEE)

text:
               19.8.2009

               MT

               Il-Ġurnal Uffiċjali tal-Unjoni Ewropea

               L 214/23

         DIRETTIVA 2009/63/KE TAL-PARLAMENT EWROPEW U TAL-KUNSILL
   tat-13 ta’ Lulju 2009
   dwar ċerti partijiet u karatteristiċi ta’ tratturi bir-roti għall-agrikoltura jew għall-forestrija
   (verżjoni kodifikata)
   (Test b’relevanza għaż-ŻEE)
   IL-PARLAMENT EWROPEW U L-KUNSILL tal-UNJONI EWROPEA,
   Wara li kkunsidraw it-Trattat li jistabbilixxi l-Komunità Ewropea, u b’mod partikolari l-Artikolu 95 tiegħu,
   Wara li kkunsidraw il-proposta mill-Kummissjoni,
   Wara li kkunsidraw l-opinjoni tal-Kumitat Ekonomiku u Soċjali Ewropew (1),
   Filwaqt li jaġixxu skont il-proċedura stabbilita fl-Artikolu 251 tat-Trattat (2)

   Billi:

               (1)

               Id-Direttiva 74/151/KEE tal-Kunsill tal-4 ta’ Marzu dwar l-approssimazzjoni tal-liġijiet tal-Istati Membri dwar ċerti partijiet u karatteristiċi ta’ tratturi bir-roti għall-agrikoltura jew għall-forestrija (3) ġiet emendata kemm-il darba (4) b’mod sostanzjali. Għal iktar ċarezza u razzjonalità, l-imsemmija Direttiva għandha tiġi kodifikata.

               (2)

               Id-Direttiva 74/151/KEE hija waħda mid-Direttivi separati dwar is-sistema tal-approvazzjoni tat-tip KE prevista mid-Direttiva tal-Kunsill 74/150/KEE tal-Kunsill tal-4 ta’ Marzu 1974 dwar l-approssimazzjoni tal-liġijiet tal-Istati Membri dwar l-approvazzjoni tat-tip ta’ tratturi għall-agrikoltura jew għall-forestrija, kif sostitwita permezz tad-Direttiva 2003/37/KE tal-Parlament Ewropew u tal-Kunsill tas-26 ta’ Mejju 2003 dwar l-approvazzjoni tat-tip ta’ tratturi għall-agrikoltura jew għall-forestrija, il-karrijiet tagħhom u makkinarju irmunkat interkambjabbli, flimkien mas-sistemi tagħhom, komponenti u elementi tekniċi separati (5) u li tistabilixxi preskrizzjonijiet tekniċi dwar ċerti partijiet u karatteristiċi għal tratturi għall-agrikoltura jew għall-forestrija. Dawk il-preskrizzjonijiet tekniċi jikkonċernaw l-approssimazzjoni tal-liġijiet tal-Istati Membri sabiex jippermettu l-applikazzjoni tal-proċedura tal-approvazzjoni tat-tip KE, prevista mid-Direttiva 2003/37/KE għal kull tip ta’ trattur. Għalhekk, id-dispożizzjonijiet tad-Direttiva 2003/37/KE fir-rigward ta’ tratturi għall-agrikoltura jew għall-forestrija, il-karrijiet tagħhom u makkinarju irmunkat interkambjabbli, flimkien mas-sistemi tagħhom, komponenti u elementi tekniċi separati ta’ dawn il-vetturi japplikaw għal din id-Direttiva.

               (3)

               Din id-Direttiva għandha tkun bla ħsara għall-obbligi tal-Istati Membri rigward il-limiti ta’ żmien għat-traspożizzjoni fil-liġi nazzjonali u l-applikazzjoni tad-Direttivi mniżżla fl-Anness II, Parti B,

         ADOTTAW DIN ID-DIRETTIVA:
   Artikolu 1
   1.   “Trattur Agrikolu jew tal-foresterija” ifisser kull vettura bil-mutur, mgħammra bir-roti jew bil-ktajjen ċatti u li jkollha mill-anqas żewġ fusien, li l-funzjoni ewlenija tiegħu tkun fil-qawwa tal-ġbid u li hu ddisinjat b’mod speċjali sabiex jiġbed, jimbotta, iġorr jew iħaddem ċerti għodod, makkinarju jew karrijiet intiżi għall-użu tal-agrikoltura jew tal-foresterija. Jista’ jkun mgħammra biex iġġorr tagħbija jew passiġġieri.
   2.   Din id-Direttiva għandha tgħodd biss għal tratturi definiti fil-paragrafu 1 li jkunu armati b’tyres pnewmatiċi u li jkollhom veloċità massima skont id-disinn ta’ bejn is-6 u t-40 km/siegħa.
   Artikolu 2
   1.   L-ebda Stat Membru ma jista’ jirrifjuta li jagħti l-approvazzjoni tat-tip KE jew l-approvazzjoni tat-tip nazzjonali ta’ tip ta’ trattur fuq il-bażi ta’ dawn l-elementi u karatteristiċi li ġejjin, jekk dawn ikunu konformi mar-rekwiżiti stabbiliti fl-Annessi I sa VI:

               —

               il- massa mgħobbija massima permissibbli,

               —

               il-lokazzjoni u t-twaħħil tal-pjanċi ta’ wara tar-reġistrazzjoni,

               —

               it-tankijiet tal-karburanti,

               —

               il-piżijiet tas-saborra,

               —

               l-apparat ta’ twissija li jinstema’,

               —

               il-livell ta’ ħoss permissibbli u s-sistema tal-exhaust (silencer).

         2.   Fir-rigward ta’ vetturi li m’humiex konformi mar-rekwiżiti stipulati rispettivament f’din id-Direttiva, u għal raġunijiet marbuta mas-suġġett tad-Direttiva kkonċernata, l-Istati Membri:

               —

               m’għandhomx jibqgħu joħorġu l-approvazzjoni tat-tip KE,

               —

               jistgħu jirrifjutaw li joħorġu approvazzjoni tat-tip nazzjonali.

         3.   Fir-rigward ta’ vetturi ġodda li m’humiex konformi mar-rekwiżiti stipulati f’din id-Direttiva, u għal raġunijiet marbuta mas-suġġett tad-Direttiva kkonċernata, l-Istati Membri:

               —

               għandhom iqisu ċertifikati ta’ konformità li jakkumpanjaw dawn il-vetturi ġodda skont id- Direttiva 2003/37/KE bħala mhux aktar validi għall-iskopijiet tal-Artikolu 7(1) tad-Direttiva msemmija;

               —

               jistgħu jirrifjutaw ir-reġistrazzjoni, il-bejgħ jew id-dħul fis-servizz ta’ dawk il-vetturi ġodda.

         Artikolu 3
   L-ebda Stat Membru ma jista’ jiċħad li jirreġistra jew jipprojbixxi l-bejgħ, id-dħul fis-servizz jew l-użu ta’ tratturi abbażi tal-elementi u l-karatteristiċi elenkati fl-Artikolu 2(1) jekk dawn ikunu jissodisfaw ir-rekwiżiti stabbiliti fl-Annessi I sa VI.
   Artikolu 4
   L-emendi neċessarji sabiex jiġu adattati r-rekwiżiti tal-Annessi I sa VI, bl-eċċezzjoni ta’ dawk stabbiliti fil-punti 1.1 u 1.4.1.2 tal-Anness VI, ta’ din id-Direttiva sabiex jittieħed kont tal-progress tekniku għandhom jiġu adottati b’mod konformi mal-proċedura msemmija fl- Artikolu 20(3) tad-Direttiva 2003/37/KE.
   Artikolu 5
   L-Istati Membri għandhom jikkomunikaw lill-Kummissjoni it-test tad-dispożizzjonijiet prinċipali tal-liġi nazzjonali li huma jadottaw fil-qasam kopert b’din id-Direttiva.
   Artikolu 6
   Id-Direttiva 74/151/KEE, kif emendata mid-Direttivi elenkati fl-Anness VII, parti A, hi mħassra, bla ħsara għall-obbligi tal-Istati Membri rigward il-limiti ta’ żmien għat-trasposizzjoni fil-liġi nazzjonali u l-applikazzjoni tad-Direttivi elenkati fl-Anness VII, Parti B.
   Ir-referenzi għad-Direttiva mħassra għandhom jinftiehmu bħala referenzi għal din id-Direttiva u għandhom jinqraw skont it-tabella ta’ korrelazzjoni fl-Anness VIII.
   Artikolu 7
   Din id-Direttiva għandha tidħol fis-seħħ fl-għoxrin jum wara l-pubblikazzjoni tagħha f'Il-Ġurnal Uffiċjali tal-Unjoni Ewropea.
   Għandha tapplika mill-1 ta’ Jannar 2010.
   Artikolu 8
   Din id-Direttiva hi indirizzata lill-Istati Membri.

      Magħmula fi Brussell, it-13 ta’ Lulju 2009.

            Għall-Parlament Ewropew

            Il-President

         H.-G. PÖTTERING

            Għall-Kunsill

            Il-President

         E. ERLANDSSON

      (1)  ĠU C 161, 13.7.2007, p. 36.

      (2)  L-Opinjoni tal-Parlament Ewropew tad-19 ta’ Ġunju 2007 (ĠU C 146 E, 12.6.2008, p. 74) u d-Deċiżjoni tal-Kunsill tat-22 ta’ Ġunju 2009.

      (3)  ĠU L 84, 28.3.1974, p. 25.

      (4)  Ara l-Anness VII, Parti A.

      (5)  ĠU L 171, 9.7.2003, p. 1.

      ANNESS I

         MASSA MGĦOBBIJA MASSIMA PERMISSIBLI

                  1.

                  Il-massa mgħobbija teknikament permissibbli kif indikata mill-manifattur għandha tkun aċċettata mill-amministrazzjoni kompetenti bħala massa mgħobbija massima permissibbli sakemm:

                              1.1.

                              ir-riżultati ta’ kwalunkwe test li tagħmel l-amministrazzjoni, partikolarment dawk li jirrigwardjaw l-ibbrejkjar u l-isteering, ikunu sodisfaċenti;

                              1.2.

                              il-massa mgħobbija massima permissibbli u l-massa massima permissibbli għal kull fus hi skont il-kategorija tal-vettura ma jeċċedix iċ-ċifri li jinsabu fit-Tabella 1.

                                 Tabella 1

                                 Massa Massima Permissibli u l-Massa Massima Permissibli għal kull Fus Skond il-Kategorija tal-Vettura

                                          Kategorija tal-Vettura

                                          Numru ta’ Fusien

                                          Massa Massima Permissibli
                                          (t)

                                          Massa Massima Permissibli għal kull Fus

                                          Fus Attiv (Driven)
                                          (t)

                                          Fus Passiv (non-driven)
                                          (t)

                                          T1, T2, T4.1

                                          2

                                          18 (mgħobbi)

                                          11,5

                                          10

                                          3

                                          24 (mgħobbi)

                                          11,5

                                          10

                                          T3

                                          2 jew 3

                                          0,6 (mhux mgħobbi)

                                              (1)

                                              (1)

                                          T4.3

                                          2, 3 jew 4

                                          10 (mgħobbi)

                                              (1)

                                              (1)

                  2.

                  Ikun xi jkun l-istat ta’ tagħbija tat-trattur, il-piż trażmess lejn it-triq permezz tar-roti fuq il-fus ta’ quddiem m’għandux ikunu anqas minn 20 % tal-massa mhux mgħobbija ta’ dak it-trattur.

         (1)  Mhuwiex meħtieġ li jiġi stabbilit massimu għall-fusien għall-kategoriji ta’ vetturi T3 u T4.3, għaliex diġà għandhom limitazzjonijiet inerenti fuq il-piż mgħobbi/mhux mgħobbi massimu permissibbli.

      ANNESS II
      1.   GĦAMLA U QISIEN TAL-ISPAZJU GĦALL-MUNTAĠĠ TAL-PJANĊI TA’ WARA TAR-REĠISTRAZZJONI

      L-ispazju għall-muntaġġ għandu jinkludi wiċċ lixx jew virtwalment rettangulari lixx bil-qisien minimi li ġejjin:

                  —

                  tul: 255 jew 520 milimetru,

                  —

                  wisa’: 165 jew 120 milimetru.

            L-għażla trid tieħu konsiderazzjoni tal-qisien eżistenti fl-Istati Membri tad-destinazzjoni.
      2.   LOKAZZJONI TAL-ISPAZJU GĦALL-MUNTAĠĠ U T-TWAĦĦIL TAL-PJANĊI

      L-ispazju għall-muntaġġ għandu jkun tali, li wara twaħħil korrett, il-pjanċi għandhom ikollhom il-karatteristiċi li ġejjin:
      2.1.   Il-pożizzjoni laterali tal-pjanċa

      Iċ-ċentru tal-pjanċa ma jistax ikun aktar lejn il-lemin mill-pjan tas-simetrija tat-trattur.
      It-tarf laterali tax-xellug tal-pjanċa ma jistax ikun aktar lejn ix-xellug mill-pjan vertikali parallel għall-pjan tas-simetrija tat-trattur u tanġenti għall-punt ta’ fejn id-dijagonali tat-trattur hija l-aktar wiesa.
      2.2.   Il-pożizzjoni tal-pjanċa b’relazzjoni mal-wita’ lonġitudinali tas-simetrija tat-trattur

      Il-pjanċa għandha tkun perpendikulari jew prattikament perpendikulari mal-pjan tas-simetrija tat-trattur.
      2.3.   Il-pożizzjoni tal-pjanċa b’relazzjoni mal-wita vertikali

      Il-pjanċa għandha tkun vertikali f’tolleranza ta’ 5° B’danakollu, meta l-għamla tat-trattur tkun teħtieġ hekk, tista’ tkun inklinata lejn il-vertikali:

                  2.3.1.

                  f’mhux aktar minn 30° meta l-wiċċ li jkollu n-numru tar-reġistrazzjoni jkun inklinat “l fuq, sakemm l-għoli tat-tarf ta” fuq tal-pjanċa ma jkunx aktar minn 1.20 metri mill-art;

                  2.3.2.

                  f’mhux aktar minn 15° meta l-wiċċ li jkollu n-numru tar-reġistrazzjoni jkun inklinat “l isfel, sakemm l-għoli tat-tarf ta” fuq tal-pjanċa ma jkunx aktar minn 1.2 metri mill-art.

            2.4.   L-għoli tal-pjanċa mill-art

      L-għoli tax-xifer t’isfel tal-pjanċa “l fuq mill-art ma jistax ikun anqas minn 0.3 metri; l-għoli tax-xifer ta” fuq tal-pjanċa “l fuq mill-art m” għandux jeċċedi l-4 metri.
      2.5.   Id-determinazzjoni tal-għoli tal-pjanċa mill-art

      L-għoli mogħti fil-punti 2.3 u 2.4 għandu jitkejjel bit-trattur mingħajr tagħbija.

      ANNESS III

         TANKIJIET GĦALL-KARBURANTI LIKWIDI

                  (1)

                  It-tankijiet tal-karburanti għandhom ikunu magħmula b’tali mod li jirreżistu għall-korrużjoni. Għandhom jissodisfaw t-testijiet tat-tnixxija mwettqa mill-manifattur bi pressjoni ugwali għad-doppju tal-pressjoni tax-xogħol iżda f’kull każ mhux anqas minn 0.3 bars. Kull pressjoni fl-eċċess jew kull pressjoni li teċċedi l-pressjoni tax-xogħol għandha tkun awtomatikament kompensata b’apparat adattabbli (ventijiet, valvoli tas-sigurtà, eċċ.). Il-ventijiet għandhom ikunu mfassla b’tali mod li jipprevjenu riskji ta’ ħruq. Il-karburanti m’għandux inixxi mit-tapp tat-tank tal-karburanti jew minn apparat fornut sabiex jikkumpensa għall-pressjoni eċċessiva, anke jekk it-tank jinqaleb kompletament: qatra għandha tkun ittollerata.

                  (2)

                  It-tankijiet tal-karburanti għandhom ikunu installati b’tali mod li jkunu protetti mill-konsegwenzi tal-impatt fuq il-quddiem jew ma’ wara tat-trattur; m’għandux ikun hemm partijiet imqabbża ′l barra, trufijiet jaqtgħu, eċċ. qrib it-tankijiet.
                  L-istruttura tal-pajpijiet għall-forniment tal-karburanti u l-fetħa għall-mili għandhom ikunu nstallati ′l barra mill-kabina.

      ANNESS IV

         IL-PIŻIJIET TAS-SABORRA

      Jekk it-trattur ikunu sejrin jitwaħlulu l-piżijiet tas-saborra sabiex jilħaq mar-rekwiżiti l-oħra tal-approvazzjoni tal-KE, dawk il-piżijiet tas-saborra għandhom ikunu fornuti mill-manifattur tat-trattur, li jkunu ntiżi biex ikun nstallati, u jkollhom fuqhom il-marka tal-manifattur u stqarrija tal-massa tagħhom f’kilogrammi b’eżattezza ta’ ± 5 %. Il-piżijiet tas-saborra ta’ quddiem ikunu ġew imfassla għat-tneħħija/għall-installar frekwenti għandhom iħallu spazju ta’ sigurtà għall-anqas ta’ 25 mm għall-qabda tal-maqbad. Il-metodu tat-tqegħid tas-saborra għandu jkun tali hekk li kull separazzjoni mhux mistennija tkun evitata (eż. fil-każ li t-trattur jinqeleb).

      ANNESS V

         APPARAT TAT-TWISSIJA LI JINSTEMA’

      1.   L-apparat tat-twissija għandu jkollu il-marka tal-approvazzjoni tal-KEE preskritta bid-Direttiva 70/388/KEE tas-27 ta’ Lulju 1970 dwar l-approssimazzjoni tal-liġijiet tal-Istati Membri li għandhom x’jaqsmu mal-apparat tat-twissija li jinstema’ għall-vetturi bil-mutur (1).
      2.   Karatteristiċi tal-Apparat tat-Twissija li Jinstema’ meta mwaħħal mat-trattur

      2.1.   Testijiet akustiċi
      Meta trattur huwa tat-tip approvat, il-karatteristiċi tal-apparat tat-twissija mwaħħal ma’ dak it-tip ta’ trattur għandhom ikunu ttestjati kif ġej:

                  2.1.1.

                  Il-livell tal-pressjoni tal-ħoss tal-apparat meta jitwaħħal mat-trattur għandu jitkejjel f’punt li jkun 7 metri quddiem it-trattur, f’sit li huwa miftuħ u kemm hu possibbli wati. Il-magna tat-trattur għandha titwaqqaf. Il-vultaġġ effettiv għandu jkun dak stabbilit fil-punt 1.2.1. tal-Anness I tad-Direttiva 70/388/KEE;

                  2.1.2.

                  Il-qisien għandhom isiru fuq l-Iskala tal-kejl “A” tal-livell tal-istandard l-IEC (Kummissjoni Elettroteknika Internazzjonali);

                  2.1.3.

                  Il-pressjoni massima tal-ħoss għandha tkun iddeterminata f’għoli ta’ bejn il-0.5 u 1.5 metru ‘l fuq mil-livell tal-art;

                  2.1.4.

                  Il-valur massimu għal-livell tal-pressjoni tal-ħoss għandu għall anqas ikun 93 dB(A) u l-aktar 112 dB(A).

         (1)  ĠU L 176, 10.8.1970, p. 12.

      ANNESS VI
      1.   LIVELLI PERMISSIBBLI TAL-ĦOSS

      1.1.   Limiti

      Il-livell tal-ħoss tat-tratturi riferit fl-Artikolu 1 ta’ din id-Direttiva, meta mkejjel taħt il-kundizzjonijiet stabbiliti f’dan l-Anness, ma jistax jeċċedi l-livelli li ġejjin:

                  —

                  89 dB(A) għal tratturi b’piż mhux mgħobbi li jeċċedi 1,5 tunnella metrika,

                  —

                  85 dB(A) għal tratturi b’piż mhux mgħobbi li ma jeċċedix 1,5 tunnella metrika.

            1.2.   Strumenti tal-kejl

      Il-ħoss li joħroġ mit-tratturi għandu jitkejjel permezz ta’ arloġġ tal-livell tal-ħoss tat-tip deskritt fil-Pubblikazzjoni 179, l-ewwel Edizzjoni (1965) tal-Kummissjoni Elettroteknika Internazzjonali.
      1.3.   Il-kondizzjonijiet tal-kejl

      Il-qisien għandhom isiru fuq tratturi mhux mgħobbija f’żona suffiċjentement miftuħa u kwieta (ħoss tal-madwar u l-ħoss tar-riħ almenu 10 dB(A) taħt il-ħoss li jkun qiegħed jitkejjel).
      Din iż-żona tista’ tieħu l-forma, per eżempju, ta’ spazju miftuħ ta’ radda ta’ 50 metru li jkollu l-parti ċentrali tar-radda mill-anqas 20 metru li hu prattikament livell; jista’ jkun miksi bil-konkrit, bl-asfalt, jew b’materjal simili u ma jistax ikun kopert b’borra għamla ta’ trab, ħaxix twil, ħamrija mifruxa jew irmied.
      Il-wiċċ tal-mogħdija tat-test għandu jkun tali li ma tikkawżax ħoss eċċessiv tat-tyre. Din il-kondizzjoni tapplika biss għall-kejl tal-ħoss magħmul mit-tratturi miexja.
      Il-qisien għandhom isiru f’temp tajjeb bi ftit riħ. L-ebda persuna apparti milli mill-osservatur li jkun qiegħed jieħu l-qari mill-apparat ma jista’ jibqa’ maġenb it-trattur jew il-mikrofonu, billi l-preżenza tal-ispettaturi ħdejn, jew it-trattur jew il-mikrofonu, jistgħu jaffettwaw konsiderevolment il-qari mill-apparat. It-tlugħ u l-inżul immarkat tal-werrej li jidher li m’għandux x’jaqsam mal-karatteristiċi tal-livell tal-ħoss ġenerali għandu jkun injorat fit-teħid tal-qari.
      1.4.   Metodu tal-kejl

      1.4.1.   Il-kejl tal-ħoss tat-tratturi miexja (għall-approvazzjoni tat-tip).
      Almenu żewġ qisien għandhom jittieħdu fuq kull naħa tat-trattur. Qisien preliminari jistgħu isiru għall-għanijiet ta’ aġġustament imma għandhom ikunu injorati.
      Il-mikrofonu għandu jitqiegħed 1,72 metri ‘l fuq mil-livell tal-art f’distanza ta’ 7,5 metru mill-mogħdija tal-linja ċentrali tat-trattur, CC, imkejla matul il-perpendikulari PP’ ma’ dik il-linja (figura 1).
      Żewġ linji AA’ u BB’, parallelli mal-linja PP’ u mqiegħda rispettivament 10 metri ‘l quddiem u 10 metri lura mill-linja, għandhom ikunu mmarkat fuq it-triq tat-test. It-tratturi għandhom jersqu lejn il-linja AA’ b’veloċità kontinwa, kif speċifikat hawn taħt. L-aċċellerazzjoni għandha tkun miftuħa kompletament malajr kemm hu prattikabbli u miżmuma fil-pożizzjoni miftuħa għal kollox sakemm l-warrani tat-trattur (1) jaqsam il-linja BB’; l-aċċellerazzjoni għandha imbagħad tingħalaq mill-ġdid malajr kemm jista’ jkun.
      Il-livell massimu tal-ħoss irrekordjat għandu jikkostitwixxi r-riżultat tal-kejl.
      1.4.1.1.   Il-veloċità tat-test għandha tkun tliet-kwarti tal-veloċità massima li tista’ tinkiseb fl-ogħla ingranaġġ użat għaċ-ċaqliq fit-triq.
      1.4.1.2.   L-interpretazzjoni tar-riżultati
      1.4.1.2.1.   Sabiex jitqiesu l-ineżattezzi fl-istrumenti tal-kejl, ir-riżultat miksub minn kull kejl għandu jkun iddeterminat billi tnaqqas 1 dB(A) mill-qari tal-arloġġ.
      1.4.1.2.2.   Il-kejl għandu jitqies validu jekk id-differenza bejn żewġ qisien konsekuttivi fuq l-istess naħa tat-trattur ma teċċedix 2 dB(A).
      1.4.1.2.3.   L-ogħla livell tal-ħoss imkejjel għandu jikkostitwixxi r-riżultati tat-test. Jekk dak ir-riżultat jeċċedi b’1 dB(A) il-livell massimu tal-ħoss permissibbli għall-kategorija tat-trattur ittestjat, żewġ qisien oħra għandhom isiru. Tlieta mill-erba’ qisien miksuba hekk għandhom jaqgħu fil-limiti preskritti.

         Pożizzjonijiet għall-qisien ta’ trakters miexja

      1.4.2.   Il-kejl tal-ħoss tat-trattur wieqaf (mhux għal approvazzjoni tat-tip, imma għandu jkun irrekordjat).
      1.4.2.1.   Il-pożizzjoni tal-arloġġ tal-livell tal-ħoss
      Il-kejl għandu jsir fil-punt X (muri fil-figura 2) f’distanza ta’ 7 metri mill-wiċċ l-aktar qrib tat-trattur.
      Il-mikrofonu għandu jitqiegħed 1,2 metru ‘l fuq mil-livell tal-art.
      1.4.2.2.   In-numru ta’ kejliet
      Mill-anqas għandhom isiru żewġ kejliet.
      1.4.2.3.   Il-kondizzjonijiet tat-test tat-trattur
      Il-magna tat-trattur mingħajr ir-regolatur tal-veloċità għandha titħaddem bi tliet-kwarti tal-rpm tal-veloċità, li fih, skont il-manifattur tat-trattur, tiżviluppa l-qawwa massima tagħha. L-rpm tal-veloċità tal-magna għandha titkejjel permezz ta’ strument indipendenti, eż. roller bed u takometru. Il-magna mgħammra b’regolatur li jipprevjeni lill-magna milli teċċedi l-veloċità li fiha tiżviluppa l-qawwa massima tagħha, għandha titħaddem bil-veloċità massima permessa mir-regolatur.
      Qabel ma jittieħed xi kejl, il-magna għandha tinġieb għat-temperatura li fiha taħdem normalment.
      1.4.2.4.   L-interpretazzjoni tar-riżultati
      Il-qari kollha irrekordjati tal-livelli tal-ħoss għandu jingħata fir-rapport.
      Il-metodu wżat sabiex tkun ikkalkolata l-qawwa tal-magna għandha jintwera wkoll meta jkun possibbli. L-istat tat-tagħbija tat-trattur għandu jingħata wkoll.
      Il-kejl għandu jitqies validu jekk id-differenza bejn żewġ qisien konsekuttivi fuq l-istess naħa tat-trattur ma jeċċedix 2 dB(A).
      Il-figura massima rekordjata għandha tikkostitwixxi r-riżultat tal-kejl.

         Pożizzjonijiet ta’ qisien għal tratturi weqfin

      2.   IS-SISTEMA tal-EXHAUST (SILENCER)

      2.1.   Jekk it-trattur ikun mgħammar b’apparat disinjat sabiex inaqqas l-ħoss tal-exhaust (silencer), ir-rekwiżiti ta’ dan id-Dettal 2 għandu japplika. Jekk id-dħul tal-magna jkun mghammar b’filtru tal-arja li jkun meħtieġ sabiex jassigura konformità mal-livell tal-ħoss permissibbli, il-filtru għandu jitqies bħala parti mis-silencer, u r-rekwiżiti ta’ dan id-Dettal 2 għandu japplika wkoll għal dak il-filtru.
      Il-pajp ta’ wara tal-exhaust għandu jitqiegħed b’tali mod li l-gassijiet tal-exhaust ma jkunux jistgħu jidħlu fil-kabina.
      2.2.   Disinn tas-sistema tal-exhaust għandha tkun annessa maċ-ċertifikat tat-tip approvat tat-trattur.
      2.3.   Is-silencer għandu jkun immarkat b’referenza għall-għamla u t-tip tiegħu li huwa leġibbli b’mod ċar u ma jitħassarx.
      2.4.   L-użu ta’materjal fibruż assorbenti huwa permissibli fil-binja ta’ silencers biss jekk il-kondizzjonijiet li ġejjin ikunu mwettqa:

                  2.4.1.

                  Il-materjal fibruż assorbenti ma jistax jitqiegħed f’dawk il-partijiet tas-silencer li minnhom jgħaddi l-gass;

                  2.4.2.

                  Apparat adattat għandu jassigura li l-materjal fibruż assorbenti jinżamm f’postu l-ħin kollu li dak is-silencer ikun jintuża;

                  2.4.3.

                  Il-materjal fibruż assorbenti għandu jkun reżistenti għat-temperatura ta’ mill-anqas 20 % ogħla mit-temperatura operattiva (gradi C) li jista’ jkun hemm fir-reġjun tas-silencer ta’ fejn dawk il-materjali fibrużi assorbenti jkunu jinsabu.

         (1)  Jekk it-trattur jinkludi l-karru, dan m’għandux jitqies fid-determinar ta’ meta l-linja BB’ tkun maqsuma.

      ANNESS VII
      PARTI A

         Direttiva mħassra flimkien mal-emendamenti suċċessivi tagħha

         (imsemmija fl-Artikolu 6)

                  Direttiva tal-Kunsill 74/151/KEE
                  (ĠU L 84, 28.3.1974, p. 25)

                  Direttiva tal-Kunsill 82/890/KEE
                  (ĠU L 378, 31.12.1982, p. 45)

                  unikament fejn jirrigwarda referenzi għall-Artikolu 1 (1) tad-Direttiva 74/151/KEE

                  Direttiva tal-Kummissjoni 88/410/KEE
                  (ĠU L 200, 26.7.1988, p. 27)

                  Direttiva tal-Parlament Ewropew u tal-Kunsill 97/54/KE
                  (ĠU L 277, 10.10.1997, p. 24)

                  unikament fejn jirrigwarda referenzi għall-Artikolu 1, l-ewwel inċiż tad-Direttiva 74/151/KEE

                  Direttiva tal-Kummissjoni 98/38/KE
                  (ĠU L 170, 16.6.1998, p. 13)

                  Direttiva tal-Kummissjoni 2006/26/KE
                  (ĠU L 65, 7.3.2006, p. 22)

                  unikament l-Artikolu 1

            PARTI B

         Atti li jemendaw li mhux imħassra

         (imsemmija fl-Artikolu 6)

                  Direttiva

                  Limitu ta’ żmien għat-traspożizzjoni

                  Data ta’ applikazzjoni

                  74/151/KEE

                  fit-8 ta’ Settembru 1975.

                  —

                  82/890/KEE

                  fit-22 ta’ Ġunju 1984.

                  —

                  88/410/KEE

                  fit-30 ta’ Settembru 1988 (1)

                  —

                  97/54/KE

                  fit-22 ta’ Settembru 1998.

                  fit-23 ta’ Settembru 1998.

                  98/38/KE

                  fil-30 ta’ April 1999 (2)

                  —

                  2006/26/KE

                  fil-31 ta’ Diċembru 2006 (3)

                  —

         (1)  F’konformità mal-Artikolu 2 ta’ Direttiva 88/410/KEE:

         “1.   Mill-1 ta’ Ottubru 1988, l-ebda Stat Membru ma jista’:

                     —

                     jirrifjuta rigward xi tip ta’ trattur, li jagħti approvazzjoni tat-tip tal-KEE, li joħroġ id-dokument li hemm referenza dwaru fl-aħħar inċiż ta’ Artikolu 10(1) tad-Direttiva 74/150/KEE, jew li jagħti l-approvazzjoni tat-tip nazzjonali, jew

                     —

                     jipprojbixxi d-dħul fis-servizz ta’ tratturi,

               jekk it-tankijiet tal-karburanti likwidi, il-piż tas-saborra u l-livell ta’ ħoss permissibbli ta’ dak it-tip ta’ trattur ikunu konformi mad-dispożizzjonijiet ta’ din id-Direttiva.
         2.   Mill-1 ta’ Ottubru 1989, l-Istati Membri:

                     —

                     ma jistgħux aktar joħorġu d-dokument li hemm referenza dwaru fl-Artikolu 10(1), l-aħħar inċiż, tad-Direttiva 74/150/KEE għal tip ta’ trattur li t-tankijiet tal-karburanti likwidi tiegħu, il-piż tas-saborra u l-livelli ta’ ħoss permissibbli ma jkunux konformi mad-dispożizzjonijiet ta’ din id-Direttiva,

                     —

                     jista’ jirrifjuta li jagħti approvazzjoni tat-tip nazzjonali rigward tip ta’ tratturi li t-tankijiet tal-karburanti, il-piżijiet tas-saborra u l-livelli ta’ ħoss permissibbli ma jkunux konformi mad-dispożizzjonijiet ta’ din id-Direttiva.”

         (2)  F’konformità mal-Artikolu 2 ta’ Direttiva 98/38/KE:

         “1.   Mill-1 ta’ Mejju 1999 l-ebda Stat Membru ma jista’:

                     —

                     jiċħad, li fir-rigward ta’ tip ta’ trattur, li jagħti l-approvazzjoni tat-tip KE, għal ħruġ tad-dokument riferit fl-Artikolu 10(1), l-aħħar inċiż, tad-Direttiva 74/150/KEE, jew li jagħti l-approvazzjoni tat-tip nazzjonali, jew

                     —

                     jipprojbixxi d-dħul fis-servizz ta’ tratturi,

               jekk dawn it-tratturi jilħqu ir-rekwiżiti tad-Direttiva 74/151/KEE, kif emendat b’din id-Direttiva.
         2.   Mill-1 ta’ Ottubru 1999, l-Istati Membri:

                     —

                     ma jistgħux joħorġu aktar id-dokument riferiti fl-Artikolu 10(1), l-inċiż finali, tad-Direttiva 74/150/KEE għal tip ta’ trattur li ma jilħaqx ir-rekwiżiti tad-Direttiva 74/151/KEE kif emendat b’din id-Direttiva,

                     —

                     jistgħu jiċħdu l-għoti ta’ approvazzjoni tat-tip nazzjonali fir-rigward ta’ tip ta’ trattur jekk din ma’ tilħaqx ir-rekwiżiti tad-Direttiva 74/151/KEE kif emendat b’din id-Direttiva.”

         (3)  F’konformità mal-Artikolu 5 ta’ Direttiva 2006/26/KE:

         “1.   B’effett mill-1 ta’ Jannar 2007, fir-rigward ta’ vetturi li huma konformi mar-rekwiżiti stipulati rispettivament fid-Direttivi 74/151/KEE, 78/933/KEE, u 77/311/KEE u 89/173/KEE kif emendati b’din id-Direttiva, l-Istati Membri m’għandhomx, għal raġunijiet marbuta mas-suġġett tad-Direttiva kkonċernata:

                     (a)

                     jirrifjutaw li jagħtu l-approvazzjoni tat-tip KE jew li jagħtu l-approvazzjoni tat-tip nazzjonali;

                     (b)

                     jipprojbixxu r-reġistrazzjoni, il-bejgħ jew id-dħul fis-servizz tat-tali vetturi,

               2.   B’effett mill-1 ta’ Lulju 2007, fir-rigward ta’vetturi li m’humiex konformi mar-rekwiżiti stipulati rispettivament fid-Direttivi 74/151/KEE, 78/933/KEE, u 77/311/KEE u 89/173/KEE kif emendati b’din id-Direttiva, u għal raġunijiet marbuta mas-suġġett tad-Direttiva kkonċernata, l-Istati Membri:

                     (a)

                     m’għandhomx jibqgħu joħorġu l-approvazzjoni tat-tip KE;

                     (b)

                     jistgħu jirrifjutaw li joħorġu approvazzjoni tat-tip nazzjonali.

               3.   B’effett mill-1 ta’ Lulju 2009, fir-rigward ta’ vetturi li m’humiex konformi mar-rekwiżiti stipulati rispettivament fid-Direttivi 74/151/KEE, 78/933/KEE, u 77/311/KEE u 89/173/KEE kif emendati b’din id-Direttiva, u għal raġunijiet marbuta mas-suġġett tad-Direttiva kkonċernata, l-Istati Membri:

                     (a)

                     għandhom iqisu ċertifikati ta’ konformità li jakkumpanjaw vetturi ġodda skont id-dispożizzjonijiet tad- Direttiva 2003/37/KE bħala mhux aktar validi għal l-iskopijiet tal-Artikolu 7(1);

                     (b)

                     jistgħu jirrifjutaw ir-reġistrazzjoni, il-bejgħ jew id-dħul fis-servizz ta’ dawk il-vetturi ġodda.”

      ANNESS VIII

         Tabella Ta’ Korrelazzjoni

                  Direttiva 74/151/KEE

                  Direttiva 2006/26/KE

                  Din id-Direttiva

                  Artikolu 1

                  Artikolu 1

                  Artikolu 2(1)

                  Artikolu 2(1)

                  Artikolu 5(2)

                  Artikolu 2(2)

                  Artikolu 5(3)

                  Artikolu 2(3)

                  Artikolu 3

                  Artikolu 3

                  Artikolu 4

                  Artikolu 4

                  Artikolu 5(1)

                  —

                  Artikolu 5 (2)

                  Artikolu 5

                  —

                  Artikolu 6

                  —

                  Artikolu 7

                  Artikolu 6

                  Artikolu 8

                  Annessi I sa VI

                  Annessi I sa VI

                  —

                  Anness VII

                  —

                  Anness VIII


title: Id-Direttiva tal-Kunsill 2000/75/KE ta’ l-20 ta' Novembru 2000 li tistabbilixxi dispożizzjonijiet speċifiċi għall-kontroll u l-eradikazzjoni tal-bluetongue

text:
Avviż Legali Importanti

|

32000L0075

Official Journal L 327 , 22/12/2000 P. 0074 - 0083

		Id-Direttiva tal-Kunsill 2000/75/KEta’ l-20 ta' Novembru 2000li tistabbilixxi dispożizzjonijiet speċifiċi għall-kontroll u l-eradikazzjoni tal-bluetongueIL-KUNSILL TA’ L-UNJONI EWROPEA,Wara li kkunsidra t-Trattat li jwaqqaf il-Komunità Ewropea,Wara li kkunsidra d-Direttiva tal-Kunsill 92/119/KEE tas-17 ta’ Diċembru 1992 li tintroduċi miżuri Komunitarji ġenerali għall-kontroll ta’ ċertu mard ta’ l-annimali u miżuri speċifiċi relatati ma’ mard vesikulari tal-majjali [1], u b’mod partikolari t-tieni inċiż ta’ l-Artikolu 15 tagħha,Wara li kkunsidrat il-proposta mill-Kummissjoni,Billi:(1) Skond l-Artikolu 15 tad-Direttiva 92/119/KEE, miżuri speċifiċi biex jikkontrollaw u jeradikaw il-bluetongue għandhom jiġu introdotti.(2) Il-karatteristiċi epidemjoloġiċi tal-bluetongue jistgħu jitqabblu ma’ dawk tal-mard Afrikan taż-żwiemel.(3) Il-Kunsill adotta d-Direttiva 92/35/KEE li tistabbilixxi regoli u miżuri ta’ kontroll biex jingħeleb il-mard Afrikan taż-żwiemel [2].(4) Biex tingħeleb il-bluetongue, għalhekk, il-miżuri globali stabbiliti mid-Direttiva 92/35/KEE biex jingħeleb il-mard Afrikan taż-żwiemel għandhom jintużaw bħala mudell, waqt li jsiru l-aġġustamenti adattati minħabba l-karatteristiċi tat-trobbija ta’ l-ispeċi suxxettibbli għall-bluetongue.(5) Għandhom jiġu stabbiliti regoli dwar iċ-ċaqliq ta’ speċi suxxettibbli u s-semen tagħhom, il-bajd u embriji minn żoni suġġetti għar-restrizzjonijiet li joħorġu minn epidemji tal-marda.(6) L-Artikolu 3 tad-Deċiżjoni tal-Kunsill 90/424/KEE tas-26 Ġunju 1990 dwar in-nefqa fil-qasam veterinarju [3], jgħodd fil-każ ta’ epidemja tal-bluetongue.(7) Proċedura għall-kooperazzjoni mill-qrib bejn l-Istati Membri u l-Kummissjoni għandha tiġi introdotta,ADOTTA DIN ID-DIRETTIVA:Artikolu 1Din id-Direttiva tistabbilixxi regoli u miżuri ta’ kontroll biex tingħeleb u tinqered il-bluetongue.Artikolu 2Għall-finijiet ta’ din id-Direttiva, id-definizzjonijiet li ġejjin għandhom jgħoddu:"azjenda" : stabbiliment agrikolu jew xi stabbiliment ieħor fejn annimali ta’ l-ispeċi suxxettibbli għall-bluetongue jitrabbew jew jinżammu permanentement jew temporanjament"speċi suxxettibbli" : ir-ruminanti kollha;"annimal/i" : annimal/i li jappartienu għall-ispeċi suxxettibbli, minbarra l-annimali selvaġġi li fir-rigward tagħhom dispożizzjonijiet speċifiċi jistgħu jiġu adottati skond il-proċedura stabbilita fl-Artikolu 20(2);"sid" jew "detentur" : il-persuna/i naturali jew legali li tkun/ikun sid l-annimali jew li tkun/ikun responsabbli għall-manteniment tagħhom, sew bi ħlas kif ukoll jekk le;"vettur" : insett ta’ l-ispeċi Culicoides imicola jew ta’ kull insett ieħor tal-ġeneru Culicoides li kapaċi jittrasmetti l-bluetongue, li għandu jiġi identifikat skond il-proċedura stabbilita fl-Artikolu 20(2), fuq il-parir tal-Kumitat Veterinarju Xjentifiku;"suspett" : id-dehra ta’ kwalunkwe sinjal kliniku li jissuġġerixxi l-bluetongue fi speċi suxxettibbli, flimkien ma’ sett ta’ data epidemjoloġika li jippermetti li possibilità bħal dik tista’ tkun raġonevolment mistennija;"konferma" : id-dikjarazzjoni ta’ l-awtorità kompetenti, ibbażata fuq riżultati tal-laboratorju li l-virus tal-bluetongue ikun qed jiċċirkola f’żona speċifika; iżda, fil-każ ta’ epidemija, l-awtorità kompetenti tista’ wkoll tikkonferma l-preżenza tal-marda fuq il-bażi ta’ riżultati kliniċi u/jew epidemjoloġiċi;"awtorità kompetenti" : l-awtorità ċentrali ta’ Stat Membru kompetenti biex twettaq verifiki veterinarji, jew kull awtorità veterinarja li lilha tkun ġiet delegata din il-kompetenza;"veterinarju uffiċjali" : il-veterinarju uffiċjali nominat mill-awtorità kompetenti.Artikolu 3L-Istati Membri għandhom jiżguraw in-notifika mmedjata, obbligatorja lill-awtorità kompetenti jekk iċ-ċirkolazzjoni tal-virus bluetongue tiġi suspettata jew konfermata.Artikolu 41. Jekk azjenda li tkun f’reġjun li ma jkunx suġġett għar-restrizzjonijiet skond is-sens ta’ din id-Direttiva jkollha annimal wieħed jew aktar suspettati li jkunu infettati bil-bluetongue, l-Istati Membri għandhom jiżguraw li l-veterinarju uffiċjali jimplimenta minnufih il-metodi uffiċjali għall-investigazzjoni tal-konferma jew iċ-ċaħda tal-preżenza tal-marda.2. Malli tingħata notifika ta’ preżenza suspettata, il-veterinarju uffiċjali:(a) għandu jqiegħed l-azjenda jew l-azjendi suspettati taħt sorvelja uffiċjali;(b) għandu:(i) jiġbor inventarju ta’ l-annimali, waqt li jindika għal kull speċi l-għadd ta’ annimali diġà mejta, infettati jew x’aktarx li jiġu infettati, u jaġġorna dan l-inventarju biex iqis l-annimali li jitwieldu jew imutu matul il-perjodu li fih il-marda tkun suspettata; id-data minn dan l-inventarju għandha tiġi ppreżentata meta tintalab u tista’ tiġi vverifikata matul kull żjara;(ii) jiġbor inventarju tal-postijiet li x’aktarx jiffaċilitaw is-sopravivenza jew jagħtu kenn lill-vettur u, b’mod partikolari, tal-postijiet li jwasslu għar-riproduzzjoni tiegħu;(iii) jagħmel estimu epidemjoloġika skond l-Artikolu 7;(ċ) għandu jagħmel żjarat regolari fl-azjenda jew l-azjendi u, f’kull okkażżjoni, jagħmel eżami kliniku dettaljat jew awtopsja fuq l-annimali li jkunu mejta jew suspettati b’infezzjoni u jikkonferma l-marda. Jekk ikun meħtieġ permezz ta’ testijiet fil-laboratorji;(d) għandu jiżgura li:(i) kull ċaqliq ta’ annimali minn jew lejn azjenda jew azjendi jkun projbit;(ii) l-annimali jinżammu maqfula kull meta l-vetturi jkunu attivi, fejn iqis li l-mezzi meħtieġa għall-implimentazzjoni ta’ dawn il-miżuri jkunu disponibbli;(iii) l-annimali, il-bini fejn jinżammu u l-akkwati ta’ madwar (b’mod partikolari l-postijiet li fihom tiffjorixxi l-popolazzjonijiet ta’ Culicoides) jiġu regolarment ittrattati b’insettiċidi awtorizzati. Biex jiġu evitati l-infestazzjonijiet mill-vetturi sa fejn ikun possibbli, ir-rata ta’ trattament għandha tiġi ffissata mill-awtorità kompetenti, waqt li titqies il-persistenza ta’ l-insettiċida wżata u l-kondizzjonijiet klimatiċi;(iv) il-karkassi ta’ l-annimali mejta fl-azjenda jinqerdu, jiġu eliminati, jinħarqu jew jindifnu skond id-Direttiva tal-Kunsill 90/667/KEE tas-27 ta’ Novembru 1990 li tistabbilixxi r-regoli veterinarji għat-tneħħija u l-ipproċessar ta’ skart ta’ l-annimali, għat-tqegħid tiegħu fis-suq u għall-prevenzjoni ta’ patoġeni f’għalf ta’ oriġini mill-annimal jew mill-ħut waqt li temenda d-Direttiva 90/425/KEE [4].3. Sakemm jiġu implimentati l-miżuri msemmija fil-paragrafu 2, is-sid jew id-detentur ta’ xi annimal suspettat li jkun infettat bil-marda għandu jieħu il-miżuri kollha ta’ prekawzjoni biex jikkonforma mad-dispożizzjonijiet tal-paragrafu 2(d)(i) u (ii).4. L-awtorità kompetenti tista’ tapplika l-miżuri msemmija fil-paragrafu 2 għal azjendi oħra fil-każ li l-lokalità tagħhom, il-qagħda ġeografika jew il-kuntatti ma’ l-azjenda fejn il-marda tkun suspettata jipprovdu raġunijiet biex wieħed jissuspetta l-possibiltà ta’ kontaminazzjoni.5. B’żieda mad-dispożizzjonijiet tal-paragrafu 2, dispożizzjonijiet speċifiċi jistgħu jiġu stabbiliti, skond il-proċedura prevista fl-Artikolu 20(2), għal riservi naturali li fihom l-annimali jgħixu liberi.6. Il-miżuri msemmija f’dan l-Artikolu m’għandhomx jitneħħew mill-veterinarju uffiċjali qabel ma’ l-preżenza suspettata tal-bluetongue tkun ġiet eliminata għal kollox mill-awtorità kompetenti.Artikolu 5Tilqim kontra l-bluetongue jista’ jsir biss skond id-dispożizzjonijiet stabbiliti f’din id-Direttiva.Artikolu 61. Fejn il-preżenza tal-bluetongue tkun konfermata uffiċjalment, il-veterinarju uffiċjali għandu:(a) jipproċedi, waqt li javża lill-Kummissjoni b’dan, bil-qatla li tkun meqjusa bħala meħtieġa biex jiġi evitat it-tixrid ta’ l-epidemja;(b) jordna l-qirda, l-eliminazzjoni, il-ħruq jew id-difna tal-karkassi ta’ dawk l-annimali, skond id-Direttiva 90/667/KEE;(ċ) jestendi l-miżuri previsti fl-Artikolu 4 għall-azjendi li jkunu jinsabu f’raġġ ta’ 20 kilometru (inkluża ż-żona protetta definita fl-Artikolu 8) madwar l-azjenda jew l-azjendi infettati;(d) jimplimenta l-miżuri adattati skond il-proċedura stabbilita fl-Artikolu 20(2), b’mod partikolari fir-rigward ta’ l-introduzzjoni ta’ xi programm ta’ tilqim jew ta’ xi miżura alternattiva oħra; fejn meħtieġ, l-awtoritajiet kompetenti ta’ l-Istat Membru jistgħu, waqt li javżaw lill-Kummissjoni b’dan, jieħdu l-inizjattiva biex jibdew il-programm ta’ tilqim;(h) iwettaq investigazzjoni epidemjoloġika skond l-Artikolu 7;Iżda, b’deroga mis-subparagrafu (ċ), id-dispożizzjonijiet applikabbli għaċ-ċaqliq ta’ annimali fiż-żona jista’ jiġi adottat skond il-proċedura stabbilita fl-Artikolu 20(2).2. Iż-żona msemmija fil-paragrafu 1(ċ) tista’ tiġi estiża jew imnaqqsa fuq il-bażi taċ-ċirkostanzi epidemjoloġiċi, ġeografiċi, ekoloġiċi jew meteoroloġiċi mill-awtorità kompetenti li għandha tavża lill-Kummissjoni bihom.3. Meta ż-żona msemmija fil-paragrafu 1(ċ) tkun qiegħda fit-territorju ta’ aktar minn Stat Membru wieħed, l-awtoritajiet kompetenti ta’ l-Istati Membri konċernati għandhom jikkooperaw biex iż-żona tiġi demarkata. Fejn meħtieġ, iż-żona għandha tiġi demarkata skond il-proċedura stabbilita fl-Artikolu 20(2).Artikolu 71. L-investigazzjoni epidemjoloġika għandha tittratta:(a) it-tul tal-perjodu li fih il-bluetongue setgħet kienet preżenti fl-azjenda;(b) l-oriġini posibbli tal-bluetongue fl-azjenda u l-identifikazzjoni ta’ azjendi oħra li għandhom annimali li setgħu kienu ġew infettati jew kontaminati mill-istess sors;(ċ) il-preżenza u t-tqassim ta’ vetturi tal-marda;(d) iċ-ċaqliq ta’ annimali minn u lejn l-azjendi in kwistjoni jew it-tluq ta’ xi karkassi ta’ annimali minn dawn l-azjendi.2. Entità ta’ kriżi għandha titwaqqaf biex twettaq il-koordinazzjoni globali tal-miżuri kollha meħtieġa biex tiġi żgurata l-eradikazzjoni tal-bluetongue malajr kemm jista’ jkun u biex issir investigazzjoni epidemjoloġika.Regoli ġenerali rigward l-entitajiet nazzjonali ta’ kriżi għandhom jiġu stabbiliti skond il-proċedura prevista mill-Artikolu 20(2).Artikolu 81. L-Istati Membri għandhom jiżguraw li, b’żieda mal-miżuri msemmija fl-Artikolu 6, l-awtorità kompetenti tiddemarka żona ta’ protezzjoni u ta’ sorvelja. Id-demarkazzjoni taż-żoni għandha tqis il-fatturi ġeografiċi, amministrattivi, ekoloġiċi u epiżotioloġiċi konnessi mal-bluetongue u l-arranġamenti għall-kontroll.2. (a) Iż-żona ta’ protezzjoni għandha tikkonsisti f’parti mit-territorju tal-Komunità li jkollha raġġ talanqas ta’ 100 kilometru madwar l-azjenda infettata.(b) Iż-żona ta’ sorvelja għandha tikkonsisti f’parti mit-territorju tal-Komunità li jkollha fond talanqas ta’ 50 kilometru u li testendi ’l hinn mill-limiti taż-żona ta’ protezzjoni u li fiha ebda tilqim ma jkun sar matul it-tnax-il xahar ta’ qabel.(ċ) Meta ż-żoni jkunu fuq it-territorju ta’ aktar minn Stat Membru wieħed, l-awtoritajiet kompetenti ta’ l-Istati Membri konċernati għandhom jikkooperaw sabiex jiġu demarkati ż-żoni msemmija fis-subparagrafi (a) u (b).(d) Iżda, ż-żoni ta’ protezzjoni u sorvelja għandhom fejn meħtieġ jiġu demarkati skond il-proċedura stabbilita fl-Artikolu 20(2).3. Malli tiġi riċevuta talba sostanzjata kif imiss minn Stat Membru, għandha tittieħed deċiżjoni, skond il-proċedura stabbilita fl-Artikolu 20(2), biex tinbidel id-demarkazzjoni taż-żoni definiti fil-paragrafu 2, fid-dawl ta’:(a) il-lokalità ġeografika u l-fatturi ekoloġiċi tagħhom;(b) il-kondizzjonijiet meteoroloġiċi;(ċ) il-preżenza u t-tqassim tal-vettur;(d) ir-riżultati ta’ l-istudji epiżotioloġiċi li jkunu saru skond l-Artikolu 7;(e) ir-riżultati tat-testijiet tal-laboratorju;(f) l-applikazzjoni tal-kontromiżuri, b’mod partikolari d-disinsettizzazzjoni.Artikolu 91. L-Istati Membri għandhom jiżguraw li l-miżuri li ġejjin jiġu applikati fiż-żona tal-protezzjoni:(a) l-identifikazzjoni ta’ l-azjendi kollha li ġoż-żona tagħhom ikun hemm l-annimali;(b) l-implimentazzjoni mill-awtorità kompetenti ta’ programm ta’ sorvelja epidemioloġika bbażata fuq il-monitoraġġ ta’ gruppi għassiesa ta’ annimali bovini (jew, fin-nuqqas tagħhom, ta’ speċi oħra ta’ ruminanti) u l-popolazzjonijiet ta’ vetturi; dan il-programm jista’ jiġi stabbilit skond il-proċedura prevista fl-Artikolu 20(2);(ċ) projbizzjoni fuq l-annimali li jitilqu miż-żona. Iżda, taħt il-proċedura stabbilita fl-Artikolu 20(2), eżenzjonijiet mill-projbizzjoni tal-ħruġ jistgħu jiġu deċiżi b’mod partikolari għall-annimali li jinsabu fil-parti taż-żona fejn ikun ġie ppruvat nuqqas ta’ ċirkolazzjoni tal-virus jew tal-vetturi.2. B’żieda mal-miżuri stabbiliti fil-paragrafu 1, it-tilqim ta’ annimali kontra l-bluetongue u l-identifikazzjoni tagħhom fiż-żona tal-protezzjoni tista’ tiġi deċiża skond il-proċedura stabbilita fl-Artikolu 20, jew fuq l-inizjattiva ta’ l-Istat Membru waqt li dan javza lill-Kummissjoni.Artikolu 10L-Istati Membri għandhom jiżguraw li:1. l-miżuri previsti fl-Artikolu 9(1) jgħoddu fiż-żona tas-sorvelja;2. kull tilqim kontra l-bluetongue huwa pprojbit fiż-żona tas-sorvelja.Artikolu 11Il-miżuri meħuda skond l-Artikoli 6, 8, 9 u 10 għandhom jiġu emendati jew imħassra skond il-proċedura stabbilita fl-Artikolu 20(2).Artikolu 12B’deroga mill-Artikoli 9 u 10, id-dispożizzjonijiet applikabbli għaċ-ċaqliq ta’ annimali fiż-żoni ta’ protezzjoni u sorvelja u ’l barra minnhom għandhom jiġu stabbiliti skond il-proċedura stabbilita fl-Artikolu 20(2).Fejn id-deċiżjoni stabbilita fl-ewwel paragrafu tiġi adottata, ir-regoli applikabbli għall-kummerċ għandhom jiġu stabbiliti skond l-istess proċedura.Artikolu 13Jekk, f’reġjun partikolari, l-epidemija tal-bluetongue tkun ta’ natura eċċezzjonalment serja, kull miżura addizzjonali li tittieħed mill-Istati Membri konċernati għandha tiġi adottata skond il-proċedura stabbilita fl-Artikolu 20(2).Artikolu 14L-Istati Membri għandhom jiżguraw li l-awtorità kompetenti tieħu l-miżuri kollha meħtieġa biex il-persuni kollha fiż-żoni ta’ protezzjoni u s-sorvelja jiġu avżati b’kollox dwar ir-restrizzjonijiet fis-seħħ u jagħmlu kull arranġament meħtieġ għall-implimentazzjoni xierqa tal-miżuri in kwistjoni.Artikolu 151. Kull Stat Membru għandu jinnomina laboratorju nazzjonali responsabbli biex jagħmel it-testijiet tal-laboratorji previsti minn din id-Direttiva. Dawn il-laboratorji nazzjonali, kif ukoll is-setgħat u l-obbligazzjonijiet tagħhom, huma elenkati fl-Anness I.2. Il-laboratorji nazzjonali elenkati fl-Anness I għandhom jikkollaboraw mal-laboratorju Komunitarju ta’ referenza msemmi fl-Artikolu 16.Artikolu 16Il-laboratorju Komunitarju ta’ referenza għall-bluetongue huwa indikat fl-Anness II. Mingħajr preġudizzju għad-dispożizzjonijiet stabbiliti fid-Deċiżjoni 90/424/KEE, b’mod partikolari l-Artikolu 28 tagħha, ix-xogħlijiet ta’ dan il-laboratorju huma spjegati fl-Anness II(B).Artikolu 17Esperti mill-Kummissjoni jistgħu, fejn meħtieġ biex tiġi żgurata l-applikazzjoni uniformi ta’ din id-Direttiva u b’kollaborazzjoni ma’ l-awtoritajiet kompetenti, jagħmlu verifiki fuq il-post. Għal dan il-għan dawn jistgħu jispezzjonaw perċentwal rappreżentattiv ta’ azjendi biex jivverifikaw jekk l-awtoritajiet kompetenti jimmonitorjawx il-konformità mad-dispożizzjonijiet ta’ din id-Direttiva. Il-Kummissjoni għandha tavża lill-Istati Membri bir-riżultat tal-verifiki li jkunu saru.L-Istati Membri li fuq it-territorju tagħhom issir verifika għandhom jagħtu lill-esperti l-għajnuna kollha meħtieġa fit-twettiq ta’ xogħolhom.Ir-regoli ġenerali għall-implimentazzjoni ta’ dan l-Artikolu għandhom jiġu stabbiliti skond il-proċedura stabbilita fl-Artikolu 20(2).Artikolu 181. Kull Stat Membru għandu jħejji pjan ta’ kontinġenza li jindika l-mezzi li bihom japplika l-miżuri ta’ din id-Direttiva.Dan il-pjan għandu jkun jippermetti l-aċċess għall-makkinarju, l-apparat, l-impjegati u l-faċilitajiet kollha addattati meħtieġa għall-eradikazzjoni malajr u effettiva tal-marda.2. Il-kriterji li għandhom jiġu applikati fit-tħejjija tal-pjani msemmija fil-paragrafu 1 huma spjegati fl-Anness III.Il-pjani magħmula skond dawn il-kriterji għandhom jintbagħtu lill-Kummissjoni mhux aktar tard minn tliet xhur wara d-dħul fis-seħħ ta’ din id-Direttiva.Il-Kummissjoni għandha teżamina l-pjani biex tistabbilixxi jekk ikunux jippermettu li jintlaħaq l-għan mixtieq, u għandha tissuġġerixxi lill-Istat Membru konċernat kull modifika meħtieġa, inter alia, biex jiġi garantit li dawn ikunu kompatibbli ma’ dawk ta’ l-Istati Membri l-oħra.Il-Kummissjoni għandha tapprova l-pjani, fejn meħtieġ b’modifiki, skond il-proċedura stabbilita fl-Artikolu 20(2).Il-pjani jistgħu sussegwentement jiġu modifikati jew supplimentati skond l-istess proċedura, biex ikunu jqisu l-iżviluppi tal-qagħda.Artikolu 19Din id-Direttiva tista’, fejn meħtieġ, tiġi emendata mill-Kunsill, waqt li dan jaġixxi b’maġġoranza kwalifikata fuq proposta mill-Kummissjoni.L-Annessi għandhom jiġu emendati skond il-proċedura stabbilita fl-Artikolu 20(2).Ir-regoli dettaljati kollha meħtieġa għall-implimentazzjoni ta’ din id-Direttiva għandhom jiġu adottati skond il-proċedura stabbilita fl-Artikolu 20(2).Artikolu 201. Il-Kummissjoni għandha tkun megħjuna mill-Kumitat Veterinarju Permanenti.2. Meta ssir referenza għal dan il-paragrafu, l-Artikoli 5 u 7 tad-Deċiżjoni 1999/468/KE [5] għandhom jgħoddu.Il-perjodu preskritt fl-Artikolu 5(6) tad-Deċiżjoni 1999/468/KE għandu jkun iffissat bħala ta’ 15-il jum.3. Il-Kumitat għandu jwaqqaf ir-Regoli ta’ Proċedura tiegħuArtikolu 21Waqt li taġixxi skond il-proċedura stabbilita fl-Artikolu 20(2), il-Kummissjoni tista’ tadotta, għall-perjodu ta’ sentejn, il-miżuri tranżitorji meħtieġa biex tiffaċilita l-bidla għall-arranġamenti ġodda previsti minn din id-Direttiva.Artikolu 221. L-Istati Membri għandhom iġibu fis-seħħ il-liġijiet, ir-regolamenti u d-dispożizzjonijiet amministrattivi meħtieġa biex jikkonformaw ma’ din id-Direttiva sa l-1 ta’ Jannar 2002. Dawn għandhom minnufih javżaw bihom lill-Kummissjoni.Meta l-Istati Membri jadottaw dawn il-miżuri, dawn għandu jkun fihom referenza għal din id-Direttiva jew għandu jkolhom dik ir-referenza fl-okkażjoni tal-pubblikazzjoni uffiċjali tagħhom. Il-metodi ta’ kif issir dik ir-referenza għandhom jiġu stabbiliti mill-Istati Membri.2. L-Istati Membri għandhom jikkomunikaw lill-Kummissjoni t-testi tad-dispożizzjonijiet prinċipali tal-liġi nazzjonali li jadottaw fil-qasam kopert minn din id-Direttiva.Artikolu 23Din id-Direttiva qed tiġi indirizzata lill-Istati Membri.Magħmul fi Brussel, 20 ta’ Novembru 2000.Għall-KunsillIl-PresidentJ. Glavany[1] ĠU L 62, tal-15.3.1993, p. 69. Id-Direttiva kif emendata bl-Att ta’ l-Adeżjoni ta’ l-1994. 94.[2] ĠU L 157, ta’ l-10.6.1992, p. 19. Id-Direttiva kif emendata bl-Att ta’ l-Adeżjoni ta’ l-1994.[3] ĠU L 224, tat-18.8.1990, p. 19. Id-Deċiżjoni kif l-aħħar emendata bir-Regolament (EC) Nru 1258/1999 (ĠU L 160, tas-26.6.1999, p. 103).[4] ĠU L 363, tas-27.12.1990, p. 51. Id-Direttiva kif l-aħħar emendata bl-Att ta’ l-Adeżjoni ta’ l-19[5] ĠU L 184, tas-17.7.1999, p. 2.--------------------------------------------------L-ANNESS IA. LISTA DE LOS LABORATORIOS NACIONALES DE LA FIEBRE CATARRAL OVINALISTE OVER NATIONALE LABORATORIER FOR BLUETONGUELISTE DER FÜR DIE BLAUZUNGENKRANKHEIT ZUSTÄNDIGEN NATIONALEN LABORATORIENÊÁÔÁËÏÃÏÓ ÅÈÍÉÊÙÍ ÅÑÃÁÓÔÇÑÉÙÍ ÃÉÁ ÔÏÍ ÊÁÔÁÑÑÏÚÊÏ ĐÕÑÅÔÏ ÔÏÕ ĐÑÏÂÁÔÏÕLIST OF THE NATIONAL BLUETONGUE LABORATORIESLISTE DES LABORATOIRES NATIONAUX POUR LA FIÈVRE CATARRHALE DU MOUTONELENCO DEI LABORATORI NAZIONALI PER LA FEBBRE CATARRALE DEGLI OVINILIJST VAN DE NATIONALE LABORATORIA VOOR BLUETONGUELISTA DOS LABORATÓRIOS NACIONAIS EM RELAÇÃO À FEBRE CATARRAL OVINALUETTELO KANSALLISISTA LAMPAAN BLUETONGUE-TAUTIA VARTEN NIMETYISTÄ LABORATORIOISTAFÖRTECKNING ÖVER NATIONELLA LABORATORIER FÖR BLUETONGUEBelġju Centrum voor Onderzoek in Diergeneeskunde en Agrochemie (CODA)Centre d’études et de recherches vétérinaires et agrochimiques (CERVA)Groeselenbergstraat 99/Rue Groeselenberg 99B-1180Brussel/BruxellesTel. (32-2) 375 44 55Fax (32-2) 375 09 79E-mail: piker@var.fgov.beid-Danimarka Statens Veterinære Institut for VirusforskningLindholmDK-4771KalvehaveTlf. (45) 55 86 02 00Fax (45) 55 86 03 00E-post: sviv@vetvirus.dkil-Ġermanja Bundesforschungsanstalt fÜr Viruskrankheiten der TiereAnstaltsteil TübingenPostfach 11 49D-72001TübingenTel. (49) 70 71 96 72 55Fax (49) 70 71 96 73 03Greċja Ministry of AgricultureCentre of Athens Veterinary InstitutionsVirus DepartmentNeapoleos Str. 25GR-15310Ag. ParaskeviAthensTel. (30-1) 601 14 99/601 09 03Fax (30-1) 639 94 77Spanja Centro de Investigación en Sanidad Animal INIA-CISAD. José Manuel Sánchez VizcaínoCarretera de Algete-El Casar, km 8, ValdeolmosE-20180MadridTel. (34) 916 20 22 16Fax (34) 916 20 22 47E-mail: vizcaino@inia.esFranza CIRAD-EMVTCampus international de BaillarguetBP 5035F-34032MontpellierCedex 1Tel. (33-4) 67 59 37 24Fax (33-4) 67 59 37 98E-mail: bastron@cirad.frl-Irlanda Central Veterinary Research LaboratoryAbbotstownCastleknockDublin15IrelandTel. (353-1) 607 26 79Fax (353-1) 822 03 63E-mail: reillypj@indigo.iel-Italja CESME presso IZSVia Campo BoarioI-64100TeramoTel. (39) 0861 33 22 16Fax (39) 0861 33 22 51E-mail: Cesme@IZS.itil-Lussemburgu Centre d’études et de recherches vétérinaires et agrochimiques (CERVA)Rue Groeselenberg 99B-1180BruxellesTel. (32-2) 375 44 55Fax (32-2) 375 09 79E-mail: piker@var.fgov.bel-Olanda ID-DLOEdelhertweg 158219PH LelystadNederlandTel. (0031-0320) 23 82 38Fax (0031-0320) 23 80 50E-mail: postkamer@id.dlo.nll-Awstrija Bundesanstalt für Virusseuchenbekämpfung bei HaustierenRobert Kochgasse 17A-2340MödlingTel. (43-2) 236 466 40-0Fax (43-2) 236 466 40-941E-mail: BATSB VetMoedling@compuserve.comil-Portugall Laboratório Nacional de Investigação VeterináriaEstrada de Benfica,701P-1549-011LisboaTel. (351) 21 711 52 00Fax (351) 21 711 53 836E-mail: dir.Inlv@mail.telepac.ptil-Finlandja Danish Institute for Virus ResearchLindholmDK-4771KalvehaveTlf. (45) 55 86 02 00Fax (45) 55 86 03 00E-mail: sviv@vetvirus.dkl-Isvezja Statens veterinärmedicinska anstalt, SVAS-751 89UppsalaTfn (00-46) 18 67 40 00Fax (00-46) 18 30 91 62E-post: sva@sva.seir-Renju Unit Institute for Animal HealthPirbright LaboratoryAsh RoadPirbrightWokingSurreyGU24 ONFUnited KingdomTel. (44-1483) 23 24 41Fax (44-1483) 23 24 48E-mail: philip-mellor@bbsrc.ac.ukB. XOGĦLIJIET TAL-LABORATORJI NAZZJONALI GĦALL-BLUETONGUEIl-laboratorji nazzjonali għall-bluetongue huma responsabbli għall-koordinazzjoni ta’ l-istandards u l-metodi tad-dijanjosi stabbiliti minn kull laboratorju ta’ dijanjosi fl-Istat Membru, l-użu tar-riaġenti u l-ittestjar tal-vaċċini. Għal dan il-għan:(a) jistgħu jipprovdu r-riaġenti tad-dijanjosi lill-laboratorji tad-dijanjosi li jitolbuhom;(b) jivverifikaw il-kwalità tar-riaġenti kollha tad-dijanjosi wżati fl-Istat Membru;(ċ) jorganizzaw testijiet komparattivi f’intervalli regolari;(d) jippreservaw l-iżolati tal-virus bluetongue meħuda minn każi konfermati fl-Istat Membru;(e) jiżguraw il-konferma tar-riżultati pożittivi miksuba fil-laboratorji reġjonali tad-dijanjosi.--------------------------------------------------L-ANNESS IIA. LABORATORIO COMUNITARIO DE REFERENCIA DE LA FIEBRE CATARRAL OVINAEF-REFERENCELABORATORIUM FOR BLUETONGUEGEMEINSCHAFTLICHES REFERENZLABORATORIUM FÜR DIE BLAUZUNGENKRANKHEITÊÏÉÍÏÔÉÊÏ ÅÑÃÁÓÔÇÑÉÏ ÁÍÁÖÏÑÁÓ ÃÉÁ ÔÏÍ ÊÁÔÁÑÑÏÚÊÏ ĐÕÑÅÔÏ ÔÏÕ ĐÑÏÂÁÔÏÕCOMMUNITY REFERENCE LABORATORY FOR BLUETONGUELABORATOIRE COMMUNAUTAIRE DE RÉFÉRENCE POUR LA FIÈVRE CATARRHALE DU MOUTONLABORATORIO COMUNITARIO DI RIFERIMENTO PER LA FEBBRE CATARRALE DEGLI OVINICOMMUNAUTAIR REFERENTIELABORATORIUM VOOR BLUETONGUELABORATÓRIO COMUNITÁRIO DE REFERÊNCIA EM RELAÇÃO À FEBRE CATARRAL OVINALAMPAAN BLUETONGUE-TAUTIA VARTEN NIMETTY YHTEISÖN VERTAILULABORATORIOGEMENSKAPENS REFERENSLABORATORIUM FÖR BLUETONGUEAFRC Institute for Animal HealthPirbright LaboratoryAsh RoadPirbrightWokingSurreyGU24 ONFUnited KingdomTel. (44-1483) 23 24 41Fax (44-1483) 23 24 48E-mail: philip-mellor@bbsrc.ac.ukB. XOGĦLIJIET TAL-LABORATORJU KOMUNITARJU TA’ REFERENZA GĦALL-BLUETONGUEIl-laboratorju Komunitarju ta’ referenza għandu x-xogħlijiet li ġejjin:1. jikkoordina, b’konsultazzjoni mal-Kummissjoni, il-metodi tad-dijanjosi tal-bluetongue fl-Istati Membri, b’mod partikolari:(a) jispeċifika, iżomm u jipprovdi razez tal-virus bluetongue għall-iskop ta’ testijiet seroloġiċi u għat-tħejjija ta’ antiserum;(b) il-provvista ta’ serum ta’ referenza u riaġenti oħra ta’ referenza lill-laboratorji nazzjonali ta’ referenza bl-iskop li jiġu standardizzati t-testijiet u r-riaġenti użati f’kull Stat Membru;(ċ) it-twaqqif u l-konservazzjoni ta’ kollezzjoni ta’ razez u iżolati tal-bluetongue;(d) l-organizzazzjoni regolari ta’ ttestjar Komunitarju komparattiv ta’ proċeduri ta’ dijanjosi;(e) il-ġbir u l-kollatazzjoni ta’ data u tagħrif dwar il-metodi ta’ dijanjosi wżati u r-riżultati tat-testijiet li jsiru fil-Komunità;(f) il-klassifika ta’ iżolati tal-virus bluetongue, bl-użu tal-metodi l-aktar avvanzati, biex jiġi provdut għarfien aħjar tal-epiżotioloġija tal-bluetongue;(g) jissorvelja l-iżviluppi mad-dinja kollha fil-qasam tas-sorvelja, l-epiżootioloġija u l-prevenzjoni tal-bluetongue;2. jgħin b’mod attiv fl-identifikazzjoni ta’ ċentri ta’ l-infezzjoni bil-bluetongue fl-Istati Membri bl-istudju ta’ l-iżolati virali mibgħuta lilu għall-konferma tad-dijanjosi, il-klassifika u l-istudji epiżootioloġiku;3. jiffaċilita l-provvista ta’ taħriġ u korsijiet ta’ aġġornament għall-esperti fid-dijanjostika tal-laboratorju bl-iskop li jiġu armonizzati t-tekniki dijanjostiċi mal-Komunità kollha;4. bdil komuni u reċiproku ta’ tagħrif mal-Laboratorju Dinji tal-Bluetongue nominat mill-Uffiċju Internazzjonali għall-Epiżootika (OIE), b’mod partikolari dwar l-iżviluppi globali fir-rigward tal-bluetongue.--------------------------------------------------L-ANNESS IIIKRITERJI MINIMI APPLIKABBLI GĦALL-PJANI TA’ KONTINGENZAIl-pjani ta’ kontingenza għandhom jipprovdu għal talanqas dan li ġej:1. it-twaqqif fuq livell nazzjonali ta’ entità ta’ kriżi biex tikkoordina l-miżuri kollha ta’ emerġenza fl-Istat Membru konċernat;2. lista taċ-ċentri lokali ta’ l-emerġenza mgħammra kif imiss bl-iskop li jikkordinaw il-miżuri ta’ kontroll fuq livell lokali;3. tagħrif dettaljat dwar l-impjegati responsabbli għal miżuri ta’ emerġenza, il-kwalifiki tagħhom u r-responsabbiltajiet tagħhom;4. il-possibiltà, għal kull ċentru lokali, li jikkontattja malajr direttament jew indirettament persuni jew organizzazzjonijiet effettwati minn epidemja;5. id-disponibilità ta’ l-apparat u l-materjal meħtieġ għall-implimentazzjoni xierqa tal-miżuri ta’ l-emerġenza;6. struzzjonijiet preċiżi dwar il-passi li għandhom jittieħdu, inklużi l-mezzi tal-qirda tal-karkassi, meta l-każi ta’ l-infezzjoni jew il-kontaminazzjoni jkunu suspettati u konfermati;7. programmi ta’ taħriġ biex jiġu aġġornati u mtejba l-proċeduri ta’ fuq il-post kif ukoll il-proċeduri amministrattivi;8. fil-każ tal-laboratorji tad-dijanjosi, il-funzjoni ta’ l-awtopsja, il-kapaċità meħtieġa għat-twettiq ta’ testijiet seroloġiċi u istoloġiċi, eċċ. u l-aġġornarment tat-tekniki ta’ dijanjosi bil-ħeffa (dispożizzjonijiet dwar it-trasport bil-ħeffa ta’ kampjuni għandhom jiġu stabbiliti għal dan il-għan);9. tagħrif rigward il-kwantità ta’ vaċċini kontra l-bluetongue li jitqiesu meħtieġa fil-każ li t-tilqim ta’ l-emerġenza jkun hemm bżonn li jiġi introdott;10. dispożizzjonijiet regolatorji għall-implimentazzjoni tal-pjanijiet tal-kontinġenza.--------------------------------------------------